Бозоров, Турғунбоев, Эркинов - “Пахтакор”да Машариповнинг ўрнини ким эгаллайди? - Zamin.uz\nЎзбек футболи мухлислари футболчиларнинг легионерга айланиши кераклигини истайди. Аммо бир футболчи чет эл жамоаларида тўп тепиши қанчалик қийинлигини ҳар ким ҳам билавермайди. Мисол тариқасида, Суперлиганинг энг ёрқин ўйин кўрсатувчи футболчиларидан бири Жалолиддин Машариповни оладиган бўлсак, у бир неча йиллардан буён зинапоянинг кейинги босқичига чиқиш учун ҳаракат қилиб келади.\nИчки чемпионатда гегемония ўрнатган “Пахтакор”нинг асосий футболчисига айланиб улгурган вингер қитъа миқёсида ҳам титул учун анча жиддий қадам ташлаб улгурган эди. Аммо энг муҳим паллада унинг иштиёқи жуда баландлиги, ғалаба учун ҳеч нимадан тап тортмаслиги унга панд берди. Қизил карточкадан кейинги “Пахтакор”нинг аҳволига ачинмаган мухлис қолмади, назаримизда. Жалолиддинсиз қолган “шерлар”нинг режалари буткул бузилиб кетганди ўшанда.\nКелинг, ўша ёмон хотира ўрнига яхши хабарлар ҳақида фикр алмашайлик: Жалолиддин Машарипов ва ниҳоят, легионерга айланди ва энди ундан талаб этиладиган нарса фақат битта: Ўзбекистон миллий терма жамоаси сафида ўзиниг ёрқин ўйинларини кўрсатиб, жамоани жаҳон чемпионати томон етаклаш.\nҲар йили ўз етакчиларини бошқа жамоага қўйиб юборишга мажбур бўлаётган “аждарлар” рақобатбардош таркиб шакллантиришда давом этмоқда. Қаршиликларлар таркибини бир неча йиллар давомида Элдор Суюнов, Азиз Ғаниев, Драган Черан, Игорь Голбан, Одил Ҳамробеков каби ўз етакчилари тарк этганига қарамай, “Насаф” ҳамон кучлилар қаторида. Бу “анъана” жорий трансфер бозорида ҳам давом этиши катта эҳтимол. Сабаби, чемпионатнинг бошқа жамоаларига гўёки ўз академиясидек қарайдиган “Пахтакор'' янги юлдузини “аждарлар” сафидан топиши мумкин. Бу борада улар олдида 2 вариант бор. Улардан бири Ойбек Бозоров.\nТаиландда ўтган Осиё кубогида энг ёрқин ўйин намойиш этган футболчилардан бири, ўз техникаси ва фойдали дриблинги билан мутахассислар эътиборига тушган Бозоров ўз фаолиятини “шерлар” сафида давом эттириши мумкин. Услуб жиҳатидан Машариповни эслатиб юборадиган вингер айнан пойтахтликлар таркибида янги даражага кўтарилиши, ОЧЛда иштирок этувчи клубнинг юлдуз футболчисига айланиш орқали, ўз фаолиятида янада юқори марраларни забт этиши эҳтимолдан ҳоли эмас.\nШунингдек, унинг узоқ масофадан шедевр голлар ура олиш қобилияти ҳам борки, бу ҳислат айниқса, халқаро майдонда қадрланади. Бердиев қўл остида ҳар икки қанотда бирдек фойдали ҳаракат қилган серқирра футболчи “шерлар” учун яхши вариант. Демак, Машариповдан қолган ўринга илк номзод Ойбек Бозоров. Юқорида таъкидлаганимиздек, “Насаф” таркибида “Пахтакор” учун яна бир муносиб альтернатив бор.\nБозоров билан бир қаторда Кенжабоев ҳам ҳақиқий вингер. У қанотлардан ёриб кириши, марказдаги шеригини қулай узатмалар билан таъминлаши, кези келса, вазиятни ўзи якунлаши ҳам мумкин. Клубининг медаллар учун кураш олиб боришида катта роль ўйнаган Кенжабоев, аллақачон, етакчига айланиб улгурган. Жамоада пенальти тепиш вазифаси унга ишониб топширилишининг ўзи ҳам Исломнинг ўзига бўлган ишончи юқорилигидан дарак беради.\nФақатгина бир муаммо бор: қаҳрамонимиз ўнг қанот вингери ва бу позицияда “Пахтакор”нинг Ҳамдамови бор. Бироқ жаҳон футболидаги кучли вингерлар каби Кенжабоев ҳам қанотларни алмаштириб ҳаракат қила олади ва бу ҳислати ҳам унга “шерлар” таркибида қўл келиши шубҳасиз. Боз устига, яқин кунларда унинг потенциал рақобатчиси Достон Ҳамдамовга океанортидан таклиф борлиги ҳақида хабарлар тарқалди. Балки “Пахтакор” биз юқорида санаб ўтган икки истеъдодни ҳам пойтахтга олиб келар. Воқеалар ривожи қандай тус олишини кузатамиз. Навбатдаги номзодни эса, водий томондан излаймиз…\nБир қарашда “Насаф” ҳам, “Навбаҳор” ҳам ўз етакчиларини асосий рақобатчисига шунчаки бериб юбориши ақлга сиғмайдиган ҳолат. Бироқ бизнинг футболда эмас! Анча йиллардан буён “лочинлар парвози”га ўзининг беназир ҳиссасини қўшиб келаётган Турғунбоев янги мавсумда умуман бошқа мақсадлар учун майдонга тушиши мумкин. Машариповнинг ўрнини босишга потенцияли етиши мумкин бўлган қаҳрамонимиз Наманганни тарк этишига сабаб йўқ эмас: “Навбаҳор” бир неча йиллардан бери Осиё Чемпионлар Лигаси йўлланмаларидан қуруқ қолмоқда ва афсуски, бу йил ҳам халқаро майдон эшиклари “лочинлар” учун ёпиқ. Бундан ташқари, Турғунбоев ҳали “Навбаҳор” билан на бирор соврин ютди, ва на ички биринчиликда медалга эга чиқди. Қизиғи, наманганликлар ўзларининг сўнгги трофейини бошлари узра баланд кўтарганда, сиз ўқиётган мақола муаллифи ҳал туғилмаган эди.\nКатта эҳтимол билан “шерлар” ҳам жисмонан бақувват, кучли зарбага эга, техникаси юқори вингерни қўлга киритиш учун ҳаракат қилиб кўради. Демак, Азизбек учун каттароқ марралар сари ҳаракат қилиш пайти келди ва “Пахтакор”нинг ОЧЛда муваффақиятга эришиши йўлида ўз хизматларини қўшган тақдирда, “Навбаҳор” мухлислари Турғунбоевдан ранжимаса керак. Навбатдаги номзод Машариповнинг ўрнини эгаллашга энг яқин турибди, назаримизда.\nНафақат “Пахтакор”, балки ўзбек футболи келажаги сифатида қаралаётган Эркинов ва ниҳоят, асосий таркибдан муқим жой олиш арафасида. Ўз таркибида бор истеъдодлардан унумли фойдаланиш ҳеч қайси жамоага зарар қилмайди. Айниқса, легионерларига катта маош тўлайдиган “Пахтакор” учун бу айни муддао бўларди. Уни устига, Ҳожимат учун ҳам жамоа етакчисига айланиш вақти келди. Энг камида, асосий таркибда мунтазам ўйин амалиётига муҳтож бўлган 19 ёшли футболчи бу истеъдоди билан “шерлар” сафида узоқ йиллар қолиб кетмаслиги ҳам ҳақиқатга яқин. Тезкор қарор қабул қилиш, вазиятлардан совуққонлик билан фойдаланиш каби бугунги ўзбек футболида ноёб бўлган ҳислатларга эга вингер жамоада ўзи учун қадрдон бўлиб қолган акасининг ўрнини билинтирмаслиги зарур.\nКатта бўлмаган футболчилик фаолияти давомида Шота Арвеладзе, Миржалол Қосимов, Вадим Абрамов каби катта тажриба эгаларидан сабоқ олган ёш қаҳрамонимиз ўз истеъдодини янада ривожлантириш зарур. Бу борада унга “Пахтакор” мунтазам ўйин амалиётини бериши орқали икки томонлама фойда чиқара олиш мумкин. Бу жиҳатдан қарасак, Машарипов учун энг муносиб номзод Ҳожимат Эркинов ҳисобланади. Чунки у ҳам камхарж, ҳам жамоага мослашиши учун ортиқча вақт талаб этилмайди. Шу ўринда яна бир вариант ҳам бор-ки, уни эътибордан четда қолдира олмаймиз…\nЯнгиликлар » Спорт » Бозоров, Турғунбоев, Эркинов - “Пахтакор”да Машариповнинг ўрнини ким эгаллайди?


УЛУҒ МУҲАДДИС ИМОМ АТ-ТЕРМИЗИЙ — Zamaxshariy.uz\nУЛУҒ МУҲАДДИС ИМОМ АТ-ТЕРМИЗИЙ\nАллоҳ таолонинг чексиз инояти ва марҳамати жўш уриб турган мана шу улуғ кунларнинг, буюк аждодларимиз, азиз авлиёларимиз абадий қўним топган табаррук гўшалар обод қилиниб, руҳлари шод этилаётган ушбу фараҳбахш лаҳзаларнинг шукрини адо этиб бўлмайди.\nАна шундай буюк бобокалонларимиздан бири, етук муҳаддис аллома Абу Исо Термизийнинг қолдирган бебаҳо меросини илмий асосда пухта ўрганиш, муқаддас юртимиз азал-азалдан улуғ алломалар ва авлиёлар юрти эканлигини кенг тарғиб қилиш, миллий-диний қадриятларимизни асраб-авайлаш ва ривожлантириш, шу асосда ёш авлодни эзгу ғоялар руғида тарбиялаш, уларнинг қалбида Ватанга муҳаббат ва садоқат туйғусини янада кучайтириш мақсадида муҳтарам президентимизнинг “Имом Термизий халқаро илмий тадқиқот марказини ташкил этиш чора тадбирлари тўғрисида”ги Қарорлари қалбида заррача иймони ва инсофи бор ҳар бир мўмин-мусулмон юртдошимизни тўлқинлантириб юборгани ҳақиқатдир.\nИмом Абу Исо Муҳаммад ибн Исо ибн Савра ибн Мусо ибн Заҳҳоқ ас-Сулмий аз-Заририй ал-Буғий ат-Термизий ҳозирги Термиз шаҳридан 6 фарсаҳ узоқликда жойлашган Буғ қишлоғида 209 ҳижрий санади таваллуд топдилар. Кунялари абу Исо, боболарининг исмлари Савра, нисбатлари Жайҳун дарёси билан ўралган қадимги Мовароуннаҳрнинг «Термиз» шаҳри номи биландир.\nИмом ат-Термизийнинг устозлари кўп бўлиб, улардан энг машҳури Имом ал-Бухорийдир. Кўп ҳадисларни Бухорийдан ривоят қилганлар. Имом ал-Бухорий Имом ат-Термизийга қарата: «Сен мендан фойдаланганингдан кўра, мен сендан кўпроқ фойдаландим», деб айтадилар.\nЯна устозларидан Имом Муслим ва Абу Довуд ҳамда Басра, Куфа, Хуросон, Хижоз шайхлари бўлиб, уларнинг раъйи ва воситаси орқали ҳам фойдаланганлар. Имом ат-Термизий китоби «Саҳиҳ» деб тан олинган 6 нафар имом ичида тўртинчи ўринда турадилар. У зотнинг китоблари бўлмиш «Сунани Термизий» эса «Саҳиҳ Бухорий» ва «Саҳиҳ Муслим» китобларидан кейинги ўринларда туради. Имом ат-Термизий ҳадисни жамлашликда ва уни аниқлашда, ёдлашда ва зикр қилишда алохида бир мақомга эга эдилар.\nШогирдларидан бирлари: «Имом ал-Бухорий вафотларидан кейин Хуросонда Абу Исо ат-Термизийдек илмда, зеҳнда, тақвода, зоҳидликда бирор киши топилмас эди», деб айтади.\nИбн Атийя: «Менинг ҳузуримда Имом ал-Бухорий ва Муслимнинг китобларига қараганда Имом ат-Термизийнинг китоблари нурлироқ ва тушунарлироқ», деб айтадилар. «Нима учун?», деб сўралганда, Атийя: «Чунки, иккита имомнинг китобларидан фақатгина илм ва маърифат аҳлларигина фойдалана олишади, холос», деб айтганлар.\nИмом ат-Термизий кўп китобларнинг муаллифидир. Айниқса, «Сунан» китоблари чиройли, фойдаси кўп бўлиб, такрор сўзлари оз, чиройли тартибда ёзилгандир. Абу Али Мансур ибн Абдуллоҳ Холидий Имом ат-Термизийнинг «Жомеъ ас-Саҳиҳ» китобларини сифатлаб: «Кимнинг уйида мана шу китоб бўлса, гўёки уйида Пайғамбаримиз гапираётгандек бўладилар«, деб айтадилар. У зотдан бизга қуйидаги китоблар мерос бўлиб қолди.\n«Китобу Азим», («ал-Жомеъ ас-Саҳиҳ»), бу китоб «Саҳиҳ ат-Термизий» номи билан машҳурдир, «Шамоилу Набавия», «Илалу Муфрад», «Илалу фи охири Жомеъ», «Китоби Зуҳд», «Китоби Тарих», «Асмоу Саҳоба», «Асмо ва Куна», «Китоби фий асари мавқуфа».\nИмом ат-Термизийнинг машҳур таълифларидан биз айтиб ўтган «Шамоилу Набавия» (Пайғамбаримизнинг фазилатлари) бўлиб, баъзи манбаларда «аш-Шамоил фи шамоил ан-Набий соллаллоҳу алайҳи васаллам номи билан ҳам келтирилган. Номидан ҳам кўриниб турибдики, бу асар Пайғамбаримиз Муҳаммад Мустафо соллаллоҳу алайҳи ва салламнинг шахсий ҳаётлари, у кишининг суврат ва сийратлари, ажойиб фазилатлари, одатларига оид 408 та ҳадиси шарифни ўз ичига қамраган манбадир. Бу ўринда шуни таъкидлаш керакки, Пайғамбаримиз Муҳаммад Мустафо соллаллоҳу алайҳи ва салламнинг фазилатлари одатлари ҳақидаги ҳадисларни тўплаш билан жуда кўп муҳаддислар шуғулланганлар ва бу хилдаги ҳадислар турли-туман китоблардан ўрин олган.\nЎрта Осиёлик машҳур олим ва тарихчи абу Саъд Абдулкарим ас-Самоний «ал-Ансоб» номли асарида ёзишича, Имом ат-Термизий Буғ (ҳозирги шеробод тумани) қишлоғида вафот этганлигини қайд қилиб ўтган. Шунинг учун унинг номига ал-Буғий таҳаллуси ҳам қўшилган.\nБуюк ватандошимиз Абу Исо Муҳаммад ат-Термизий бизга бой ва катта илмий мерос қолдирган. Аллоҳга беадад шукрлар бўлсинки, бу қимматбаҳо меросни ўрганиш жумҳуриятимизда давлат сиёсати даражасига кўтариляпти. Кенг жамоатчилик оммаси ҳам у зотнинг ҳаёти ва ижод маҳсули ҳақида маълумотга эга бўлиши ва ундан баҳра олиши учун Имом ат Термизий халқаро илмий тадқиқот маркази ташкил этилиши барчамиз учун қувонарли ҳолдир. Ўзбекистон ҳукуматининг буюк муҳаддис Имом атТермизийга бўлган бу буюк эҳтиромини Ислом оламидаги барча уламолар ва нуфузли зиёлилар ҳам самимий қутлаяптилар Жумладан, Бутунжаҳон мусулмон уламолар кенгаши бош котиби Али Муҳйиддин Қорадоғий Сурхондарё вилоятида Имом Термизий халқаро илмий тадқиқот маркази ташкил этилиши муносабати билан Ўзбекистон раҳбарияти ва халқига самимий табрик йўллади.\nБизлар жаноб пайғамбаримиз Муҳаммад мустафо саллоллоҳу алайҳи васалламнинг Ҳадиси шарифларини ўз ичига олган ишончли олти тўплам муаллифларидан бири Абу Исо Муҳаммад ибн Исо Имом ат-Термизийнинг номи тилга олинганда биз мусулмонлар учун Расуллулоҳ (с.а.в)нинг муборак дурдона ҳадисларидан иборат улкан диний меросни қолдириб кетган улуғ бир зотни эслаймиз. Расуллулоҳ (с.а.в) эса Роббил аъламин томонидан фасоҳат ва балоғатга асосланган нотиқлик фазилати берилган улуғ пайғамбардирлар. Шунинг учун ҳам бул зоти бобаракотнинг сўзлари Аллоҳнинг каломидан кейинги энг афзал ва шарофатли сўз бўлиб, шариат аҳкомлари, Куръони Каримдаги барча илмларнинг изоҳлари бу жанобга боғликдир. Зеро, дини Ислом аҳкомлари модомики ул жанобнинг ҳаққоний мезонлари ва ўлчовлари билан ўлчанмас экан, уларга ишонч ва эътиқод йўқдир.\nИмом Термизий «Сунан» тўпламларига ҳадис турларидан саҳиҳ, ҳасан, заиф, ғариб ва муаллал (иллатли) ҳадисларни қиргизганлар ва иллатли бўлиш сабабини ҳам баён этганлар. Китобларининг обрўсини туширадиган бирор пуч маълумот бермаганлар. Имом Термизий ҳадис илми, иллатлари, ровийлари ва турлари билан бирга фиқҳ- ҳуқуқшунослик фанини ҳам эгаллаган эдилар. Ўзлари гувоҳлик бериб айтадиларқи: «Бу китобимни таълиф қилиб бўлганимдан кейин уни Ҳижоз, Ироқ ва Хуросон уламоларига кўрсатдим. Ҳаммалари маъқуллаб розилик изҳор этдилар».\nУламолар иттифоқ қилиб айтдиларки, Имом Термизийнинг бу «Жомеъ» китоби яна шуниси билан мақтовга сазоворки, муҳаддисларнинг одатидек ҳадисларни амалга тадбиқ этишда унинг саҳиҳ, ҳасан, заиф каби турларини келтириб, ҳадисларнинг иллатларини, баъзида ҳукм чикариш, баъзида ишончсиз ровийдан ишончлисини ажратиб бериш каби кўп фойдаларни келтириш билан намуна кўрсатганлар. Бу бошка саҳиҳ ҳадислар тўпламларида камдан-кам учрайди. Шунинг учун ҳам Имом Термизийнинг бу асарлари мисли кўрилмаган тасниф бобида мустақил бир китоб бўлиб танилди. Шунинг учун салаф уламолари Термизийнинг «ал-Жомеъ» асарларининг фазлу фазоиллари тўғрисида кўп гапирганлар. Ибн ал-Асир ўзининг «Жомиул усул» китобида:\n«Абу Исонинг китоби энг фойдали китоб бўлиб, чиройли тартибда берилган. Такрор ҳадислар оз, бошқаларида учрамайдиган услубларидан бири шундаки, унда мазҳаблар, далил келтириш йўллари, ҳадис турлари, «жарҳ» ва «таъдил» қоидалари баён қилинган»,- дейди. Жалолиддин Суютий ўзининг «Қут ал-муғтазий» асарида нақл қиладики: «Имом Термизийнинг «Сунан» асари бобларга бўлинган. Бу ҳам бир илм. Ундаги фиқҳ — ҳуқуқшунослик ҳам бир илм. Саҳиҳ билан сақимни ажратувчи илални айтишлари ҳам бир илм. Уларнинг ўртасидаги ҳадис турларини зикр этиш ҳам бир илм. Ровийларнинг номлари ва лақаблари ҳам алоҳида бир илм. Жарҳ ва таъдил. Расулуллоҳни топган ва топмаган ровийларни белгилаш иснодли ривоят. Уни келтирганларнинг номлари, буларнинг ҳаммаси ижмолий илм турларидир. Аммо тафсилийси жуда кўп. Хуллас, бу асар манфаати кўп бир тўпламдир».\nШулардан кўриниб турибдики, Имом Термизийнинг бу асарларига уламолар томонидан жуда катта эътибор берилган. Зеро унда мусулмонларга етказиш лозим бўлган фойда ва фазилатлар мавжуддир. Имом Термизийнинг «Сунан» деб номланган асарини кўздан қечирар эканмиз, биз унда ибодат, инсоний ҳаёт муаммоларини қулай йўл билан ҳал қилиш йўлларини учратамиз. Сир эмаски, ҳозирги замон кишилари олдида муҳимдан-муҳим чексиз янги муаммолар вужудга келмоқда. Уларнинг ичида асрлар оша ҳамма халқларга ҳам мавжудлигича қолиб келаётган бир муаммо бор. У ҳам бўлса ушбу ҳаётнинг асоси ва гарови саналмиш тинчликни мустахкамлашдир. Тинчлик бу Аллоҳ таолонинг энг муҳим топшириқларидан биридир. Зеро усиз ҳеч бир инсон асосий бурчи бўлмиш ҳаётни ва бошқа мавжудотларни сақлаб қола олмайди. Имоми Термизийнинг «Сунан» асарлари эса худди шу қаби умматларини тинч-тотув яшашга, ўзаро меҳр-муҳаббатли бўлишга, зулм, жангу-жадал, аразлаш, ҳасад каби сифатлардан узоқ бўлишга даъват қиладиган Расулуллоҳнинг муборак ҳадислари билан тўладир. Қуйида Расули ақрам саллоллоҳу алайҳи васалламнинг ҳикматомуз ҳадиси шарифларидан намуналар келтирмоқчиман, токи Аллоҳдан қўрқадиган, охиратдан умиди бор мўъмин мусулмонлар диққат билан тинглаб жаноб Расулуллоҳнинг ушбу ҳадисларини ривоят қиладилар.\n«Аллоҳ номи билан қасамёд этаманки, сизлар то мўмин бўлмагунларингча жаннатга кирмайсизлар. Ўзаро меҳр-муҳаббат ҳосил қилмагунларингча мўмин бўлолмайсизлар. Меҳр-муҳаббат ҳосил қилишнинг йўли — ўрталарингда саломлашишни кенг жорий қилишдир».\nРасулуллоҳ бу сўзлари билан саломлашиш одатини меҳр-муҳаббат манбаи деб ҳисобладилар. Ўзаро меҳр-мўхаббатли бўлишни эса ҳамма амаллар ва ибодатларнинг асоси бўлмиш иймоннинг гарови деб талқин этдилар.\nРасули акрам саллоллоҳу аллайҳи васаллам умматларини барча яхшиликларни амалга оширишга буюриб, фақат моддий маблағ садақа қилиш йўли билангина Аллоҳга яқинлик ҳосил қилиш мумкин эмаслиги, балки ўзидан бошқа инсонларга турли хил яхшилик қилиш йўли билан ҳам садақанинг савобини топиш мумкинлигини баён қиладилар. Чунончи, Имом Термизий ривоят қилган яна бир ҳадисда Пайғамбаримиз (с.а.в) марҳамат қиладиларки: «Биродаринг юзига табассум билан бокишинг ҳам садақадир. Амри маъруф, наҳий мункар қилишинг ҳам садақадир. Адашган кишини тўғри йўлга йўллаб қўйишинг зўравонлик қилувчи ёмон одамнинг азиятига сабр қилиб туришинг йўлда ётган тош ёки тикканни олиб ташлашинг ва челагингдаги олган сувингни биродаринг челагига қуйиб беришинг ҳам барчаси садақа ҳуқмидадир».\nПайғамбари Худо бизларга мурожаат қилиб жиноятчи, осий бандаларни имкони борича турли воситалар билан оммага зарар келтиришдан ва Аллоҳга гуноҳкор бўлишидан сақлаб қолишга буюрадилар. Чунончи Термизийнинг «Сунан» асаридаги ушбу ҳадиси шарифда бу мазмун қуйидагича ифода этилгандир:«Сизларнинг қайси бирларингиз бирор жиноий ишни қилинаётганини кўриб қолсангиз дарҳол уни қўлингиз билан тўхтатинг. Агар бунга имкониятингиз бўлмаса тилингиз билан қайтаринг. Бордию буни ҳам бажара олмасангиз дилингиз билан нафратланиб туринг. Лекин буниси иймони заиф кишининг ишидир».\nИмом Термизийнинг ва бошқа муҳаддисларнинг тўпламларидаги ҳадиси шарифлар барча мусулмонларни ва уларнинг авлодларини Ислом руҳида тарбиялашда Аллоҳнинг розилигига мувофиқ равишда хизмат қилиб келаётир. Айниқса, улар бизнинг ҳозирги аҳлоқий, ижтимоий, сиёсий ва иқтисодий муаммоларимиз кўпайиб бораётган асримизда яна ҳам катта аҳамият касб этади. Биз мусулмонлар барча ҳаётий муаммоларимизни Қуръони Карим ва ҳадиси набавий таълимотлари асосида ҳал этиб боришимиз зарур бўлади. Чунончи, Ҳақ таоло хитоб қилиб айтадики:«Эй мўъминлар! Аллоҳга, унинг Расулига ва ўз раҳбарларингизга итоат қилингизлар! Бирор нарсада низолашиб қолсангизлар, уни Аллоҳнинг ва Расулининг ҳукмига ҳавола қилингизлар, башарти Аллоҳга ва охиратга иймон келтирувчи бўлсаларинг. Шунда яхши ва маъноли иш бўлади» (Нисо сураси, 59-оят).\nҲақ таоло бизларни бирликка чақиради ва турли тафриқаларга бўлиниб кетишдан қайтаради. Чунончи У шундай амр қилади: «Аллоҳнинг кўрсатган йўлини маҳкам тутиб боринглар, турли фирқаларга бўлиниб кетмангизлар, ҳамда Аллоҳнинг сизларга ато этган неъматини ёд этинглар, қайсики сизлар ўзаро адоватли халқ эдингиз, у сизларнинг дилларингизни бир-бирига ошно қилди. Ана шу неъмати сабабли сизлар биродарлашдинглар. Оловли чоҳ ёқасига келиб қолган эдингизлар. У сизларни қутқариб қолди. Шундай қилиб Аллоҳ таоло сизларга ўз оятларини баён қилади, шоядки сизлар ҳидоят йўлидан адашмай борурсизлар» (Оли — Имрон сураси, 103-оят).\nКўп сонли ҳадиси шарифларида жаноби Расулуллоҳ алайҳи васаллам барча аҳли Исломни ўзаро дўстлашишга чакириб, ҳасад, бадгумонлик қаби разил сифатлардан қайтарганлар. Бир ҳадисларида шундай деб буюрадилар: «Гумонсирашдан сақланингизлар, зеро у ёлгон сўздир. Бир-бирларингни текшириб жосуслик килманглар, ҳасад, буғзу адоватдан узоқлашиб Аллоҳнинг биродарлашган бандалари бўлингизлар».\nДарҳақиқат, Аллоҳ буюрганидек ва Расулуллоҳ васият этганларидек биродарлашган Ислом уммати бўлишимиз керак. Динимизни маҳкам тутиб бўлинмаган ҳолда Расулуллоҳнинг суннатларига иқтидо қилиб яшашимиз лозим. Жаноби Роббил аъламин буюрганларидек, пайғамбаримизнинг келтирган барча фармонларига итоат қилиб, қайтарган нарсаларидан қайтишимиз вожиб бўлади. Биз мусулмонлар диний, аҳлоқий-ижтимоий, ҳатто сиёсий муаммоларимизни ҳам Қуръони Карим ва суннати Расулуллоҳ таълимотларига суянган ҳолда ҳал этиб боришимиз зарур. Шундагина Парвардигор ҳам бизлардан рози бўладилар. Шунинг учун ҳам ҳадиси шарифларни ўрганиш ва ҳаётга тадбиқ этиш ҳозирги кунда яна ҳам каттароқ, аҳамият касб этади.\nИмом Термизийнинг тўпламидаги ҳадислар бу ҳусусида ўз хизмати ва нуфузини кўрсатиши мумкин. Зеро у мағрибдан то машриққа қадар ўтган уламолар томонидан эьтироф этилган машҳур олтита ҳадис тўпламларининг биридир. Ундаги ҳадислар ҳам саҳобалар давридан то бизнинг кунимизгача нақл этилиб келинаётган ҳадисларнинг энг ишончлисидир.\nPrevious Post:МАЪНАВИЙ ТАРБИЯ МУТААССИБЛИККА БАРҲАМ БЕРУВЧИ ВОСИТА


10та ўзбекистонликларга хос "мақтанчоқлик" (понт) турлари | LifeHaq.uz\nИнтерьер дизайнидаги энг кенг тарқалган 5та хато\nНима учун замонавий болалар ўқишни, кутишни билмайди ва зерикишга чидамсиз\nЎзбекистонда одамлар ўзини кўрсатиш ва атрофдагиларга ёқиш учун жон-жаҳди билан тиришадиган ҳолатларга деярли ҳар биримиз тўқнаш келганмиз.\nLifehaq.uz таҳририяти уларнинг энг кенг оммалашган шаклларини тўплашга ҳамда бундай ҳолатлар нега юз бериши ва уларни қандай йўқотиш мумкинлигини тушунишга ҳаракат қилдик.\n“Мақтанчоқлик” (понт) ўзи нима?\n“Мақтанчоқлик”, бу – маълум бир шахснинг атрофдагиларда кучли таассурот қолдириш ниятида ўзини афзал қиёфада кўрсатишга интилишидир. Хусусан, хизматларини бўрттириб айтадиган, бойлигини кўпайтириб кўрсатадиган ва ўзини кўз-кўз қиладиган одамлар ҳақида “мақтанади” деб айтамиз.\nҲасад қиладиларми, демак ҳурмат қиладилар! Одатда инсон бирон-бир нарса билан мақтаниш орқали жамиятда ҳурматга сазовор бўлишга уринади.\n“Мақтанчоқлик”, димоғдорлик, “қуруқланиш” манманлик ўзи нима? Масалан, бу ўртача моддий аҳволдаги одамнинг қиммат буюмларни харид қилишга, ойлик маошини энг замонавий гаджетлар ёки урфдаги кийимларга сарфлашга интилиши бўлиб, сўнгра эҳтиёжмандга айланиб, биринчи зарурат маҳсулотларини етарлича миқдорда сотиб олишга қодир бўлмаслигидир.\nМақтанчоқликнинг юзага келиши сабаблари\n“Димоғдорликни намоён этиш истаги дунёнинг ҳар бир бурчагида учрайди, аммо бу ҳолат айниқса собиқ совет ҳудудида, жумладан Ўзбекистонда жуда сезиларлидир”.\n“Кўрпасига қараб оёқ узатмасликка” мойиллик, паст моддий мақомдан ташвишланиш Совет иттифоқи парчаланганидан кейин Ғарбдан келган истеъмолга оид топиниш натижасида шаклланган. Социологларнинг фикрича, собиқ Совет ҳудудидаги республикаларда “мақтаниш”нинг ҳаддан ортиқ катталашган, ҳаттоки оғриқли шакллари юзага келди. Пуллар тобора камайиб боргани сайин одамларда аввалгидек нормал яшаётганликлари ва Совет иттифоқи даврида бўлганидек мақомга эга эканликларини намоён этишга интилиш кучайди.\nҲозирда интернет туфайли “мақтаниш” осон бўлиб қолди. Ижтимоий тармоқларнинг фаол ривожланиши манманликнинг кенг тарқалишига хизмат қилди. Инстраграм пайдо бўлиши билан чиройли турмуши билан мақтаниш қулай бўлди. Авваллари фақат яқин одамлар олдида мақтаниш мумкин бўлса, эндиликда сурат саноқли сониялар ичида жамоатчилик эътиборига тушади.\nЁшлар орзуларидаги буюмни харид қилиш учун ўзларини овқатланишдан тийишади. Янада таптортмаслар ва таассурот уйғотишни истаганлар эса гаджетларни сотиб олиш мақсадида қарз олиб, сўнгра йиллар давомида уни тўлашга ҳам тайёрлар. Қимматбаҳо машиналарни сотиб олган одамлар эса кейинчалик ёнилғи сотиб олиш ёки таъмирлаш учун пул топа олмасликларини тушуниб етадилар.\nСоциологлар ва психологларнинг жамиятдаги мақтанчоқликка оид фикрлари\n“Психологларнинг фикрича, мақтанчоқлик – бу шунчаки инсон тортинишларининг ифодаси”.\n“Инсон қанчалик етук бўлса, у омаднинг ташқи воситаларига шунчалик кам аҳамият беради”.\nПсихологлар мақтанчоқлик феноменини қуйидагича изоҳлайдилар:\n“Ҳаттоки молиявий қийинчилик ҳолатида ҳам, гаджет ёки ҳашаматли машинага эга бўлиш бахтли бўлиб қолишга ёрдам беради. Одамларнинг аслида бой бўлмасалар-да, бошқаларда шундай тасаввур уйғотишга уринишлари ташқаридан анча кулгили бўлиб кўринади”.\n“Одам қандайдир нуфузли буюмлари борлигини атрофдагиларнинг ҳурмати билан боғлайди. Ақл, истеъдод ёки меҳнат назардан четда қолади”.\nПсихолог-амалиётчи, “ПсихоМед” тиббий-психологик марказининг спикери Н.А. Ведмеш ҳикоя қилади\nЧиройли хордиқ чиқариш давомида бой ва бахтли ҳаётини намойиш этадиган 80 фоиз одамлар ҳақиқатда банкротлик ёқасида турган бўладилар. Энг ёмони, ёшлар бюджетининг жуда катта фоизи айнан ўша “мақтаниш” ҳаётга сарфланади. Улар шу ҳаётнинг қулига ва асирига айланадилар.\nБу орада, яхши пул топадиган ҳамда ўзига ёки оиласига молиявий зарар етказмаган ҳолда пул сарфлаши мумкин бўлган чиндан қимматли хизматлар ва товарларни истеъмол қиладиган одамларни бу сафга қўшмаймиз.\nПсихологларнинг қайд этишича,\n“Одам қанча кам пул ишлаб топса, унинг ўз аҳамиятини исботлашга бўлган эҳтиёжи шунча ортади. Ҳаттоки, қарзга олинган моддий буюмлар эвазига бўлса ҳам”.\nМилиардерлар Уоррен Баффет ($67.5 млрд.) ва Билл Гейтс ($98 млрд) Макдональдсда овқатланмоқдалар\n“Маълум даражадаги мақомга ва молиявий барқарорликка эришган одамда буни намойиш этиш эҳтиёжи бўлмайди”.\nБунинг нимаси ёмон?\nМақтанчоқликнинг экспертларни ҳавотирга соладиган бошқа томони ҳам мавжуд. У нафақат моддий йўқотишлар, балки шахснинг емирилиши эҳтимоли билан боғлиқ.\nШунчаки одамларда ҳаётий қадриятларнинг ўрни алмашади ва улар машина, ҳашаматли уйи борлиги ҳамда ҳамма нарсага қўли етиши ҳақида ўйлай бошлайдилар. Лекин, ички олам, шахсий ўсиш, руҳият борасида ташвишланмайдилар.\n“Натижада одам ривожланишдан тўхтайди”.\nШунингдек социологларнинг таъкидлашича, мақтанчоқлик ўз ҳолича инсоннинг бой турмуши билан боғлиқ эмас. Ҳаттоки, ўртадан паст ойлик маоши оладиган мақтанчоқ одам унинг нафсини қондирадиган ва атрофдагиларнинг ҳайратига сабаб бўладиган (унинг фикрича!) буюмларни сотиб олиш учун маблағ топади.\n– Бу дегани, – дея тушунтиради психолог Маховская, – одамда ҳатти-ҳаракатларга эмас, фақат “бошқалар нима деса, ўшанга ишонамиз” сўзларига шартли рефлекслар ҳосил бўлади.\nБошқа тадқиқотларнинг кўрсатишича, мамлакатимизда суҳбатдошни алдаш, бошини айлантириш жуда осон, чунки биз, ҳаттоки, сўзларга эмас, балки мақомнинг маълум аломатларига ишонамиз.\n“Мақтаниш” – руҳий босим ўтказиш воситаларидан бири; ўзига хос психологик қуролдир”.\nЕтарлича маълумотга эга бўлмаган одамни “ҳашаматли” буюмлар билан мақтаниш орқали ишонтириш, кўзини шамғалат қилиш, миясига босим ўтказиш мумкин.\nАгар Сиз қорайтирилган ойнали (тонировка) автомобиль ҳайдасангиз (ёки машҳур танишлар ва қариндошларингиз бўлса), бундай имкониятга эга бўлмаган кўп сонли аҳоли вакилларини қойил қолдирасиз. Бироқ, одамлар қойил қолиш ёки ҳасаддан ташқари, умид қилишга ҳам мойил бўладилар.\nУшбу вазиятда Сиз билан мулоқот қилиш орқали унга ҳам бирон-нима тегиб қолишига умид қиладилар. Ана шундай ташқи аломатларга ишонган одамлар бошқа одам учун шунчаки қилмайдиган хизматларни бажаришга, тилёғламалик қилишга уринадилар.\nАфсуски, “мақтаниш” шунчаки урф эмас, балки одамлар табиатига сингиб кетган ҳатти-ҳаракат услуби бўлиб, бу сўнгги 25 йил ичида МДҲ давлатларида одатий ҳолга айланди, дея хулоса қилади психолог.\nУшбу вазиятда манманликка мойилликни айнан қайси омиллар шакллантиришини айтиш қийин. Бу ўзини руҳий баҳолаш, ота-она тарбияси, атроф-муҳит таъсири, давр тақозоси ва талаби бўлиши мумкин. Аслида шу омилларнинг жамланмасидир.\nLifehaq.uz халқ орасида машҳур бўлган “мақтаниш”ларнинг рейтингини тузишга уриниб кўрдик. Қуйида рейтингимиз билан танишинг.\n1. Мобил телефон рақамлари\nБугунги кунда кетма-кет бир хил сонлар, 999 4554 каби тескариси акс этган “кўзгули” сонлар ва ҳ.к.лардан иборат телефон рақамларини харид қилишга жуда катта маблағ сарфлаш кенг оммалашган.\nШунингдек, “7” ва “0” каби “қофияланувчи” рақамлар ҳам жуда машҳур. Масалан, 77 70, 07 70 ва ҳ.к. Аслида “7” рақамининг оммалашиш тарихи ва унга бўлган муҳаббат қаерга бориб тақалиши тушунарсиз. Шу билан бирга, оддий рақамлар қай йўсинда мақом, нуфуз ва ҳурматнинг воситасига айланиши мумкинлиги ҳам номаълум.\nАвваллари эсда қоладиган рақамлар йирик ташкилотлар ва жиддий компаниялар учун бренднинг танилишини ошириш усули ҳисобланган. “Чиройли” сонлар маркетинг сиёсатининг муҳим қисмига айланган, чунки статистикага кўра бундай рақамлар мижозларнинг қўнғироқлари сонини анча ошириб, корхонанинг даромадига бевосита таъсир ўтказади.\nМасалан, учта бир хил сон билан бошланиб, сўнгра “0” ва “7” комбинациясига эга рақамнинг нархи 42 млн. сўмдан бошланади.\nБундай қимматли рақамга эга бўлиш жуда нуфузлидир, чунки катта ҳурмат ва эътиборга лойиқ бўлган машҳур шахслардан қай биридир ўхшаш рақамлардан фойдаланган бўлиши мумкин. Шу боис, ҳозирги рақам эгалари ҳам уларга тақлид қилишга уринадилар.\n2. Давлат рақами белгилари (автомашина)\nМақтанчоқликнинг яна бир кўриниши, бу – автомобиллардаги давлат рақамлари бўлиб, улар ҳам жуда катта пул сарфланадиган эсда қоладиган ёки қандайдир мантиқий изоҳга эга бўлган юқори талабли рақамлардан ташкил топади.\nБир неча йил аввал бундай рақамларни яширинча сотиб олиш ёки таниш-билишчилик орқали қўлга киритиш мумкин эди. Ҳозирда эса мазкур жараёнга қонуний тус берилган бўлиб, бугун орзудаги рақам белгиларини айнан шу мақсадда махсус ишлаб чиқилган аукционлар орқали онлайн равишда расман сотиб олишм мумкин. Давлат учун, бу – даромад манбаларидан бири, чиройли рақамларни ҳуш кўрувчилар учун эса маълум даражадаги “мақомга” эга бўлиш имконидир.\nРақамлар неча пул туради? Ўзбекистондаги давлат аукциони маълумотлар базасига мувофиқ, 122, 133, 338 сон комбинациясига эга автомобиль рақамларининг бошланғич қиймати 669.000 сўмдан иборат; 707, 070 сонли рақамларнинг нархи ўртача 7 млн. сўм атрофида бошланади; 007, 700, 777, 555 рақамлари эса 22 млн. сўмдан сотила бошлайди!!!\n3. Автомобиль ойнасини қорайтириш (тонировка)\nЯқин кунларгача автомобиль ойналарини махсус қорайтирилган қатлам билан қоплаш тақиқланган эди. Бугун эса истаган одам 1100 АҚШ доллари атрофида пул тўлаб, ўзига “нуфуз” орттириши мумкин. Айниқса, “нуфуз”ни сотиб олиш га сарфланган ҳаражатни қоплаш учун қарзга ботадиган ва такси ҳайдайдиган қорайтирилган ойнали автомобиль эгаларини кузатиш жуда қизиқ. Хусусан, қорайтирилган ойналарнинг эгалари қарзини қоплай олмагани сабабли, қора қатламни олиб ташлаб, оддий ҳаётга қайтишига тўғри келган ҳолатлар ҳам бўлган.\nБу – жуда антиқа “мақтанишдир”. Баъзан “олмали” телефонларнинг эгалари iPhone билан Android ўртасидаги фарқлар ва функциялар ҳақида бирон-бир тасаввурга эга бўлмай туриб, ўз орзуларига, яъни танишлар ва дўстлар олдида ўзини кўз-кўз қилиш учун қимматли гаджетни сотиб олишга интилишлари мумкин. Баъзида бу ғалати ҳолат маълум суммага iPhone қурилмасининг эскирган ишлатилган моделларини сотиб олиб, бир вақтнинг ўзига тез тайёрланадиган лапша (масалан, BigBon, Rolton) билан овқатланишгача етиб боради.\n5. Ақлга оид мақтаниш\nҲозирда у ёки бу муаллифлар, машҳур одамларнинг фикрларини такрорлаш, ҳинд фалсафаси, номдор шахсларнинг афоризмларини гапириш урфга айланган. Машҳур шахсларнинг айтган гапларида ёмон нарса йўқ, аксинча, аксарият ҳолларда улар яхшиликка ундайди ёки ўқувчиларнинг замонавий ҳаётга кўзларини очади. Шунчаки, бундай постларнинг эгаси кўпинча ўзи шу ғояларнинг биронтасига ҳам, масалан яхшиликка чақирувчиларига амал қилмайди.\nМисол учун, навбатни кутмасдан дарчага тиқилиши, сўкиниши, ҳамма билан жанжаллашиб, ўзини катта тутиши мумкин бўлган одам қуйидагича постни жойлаштириши мумкин:\n“Эркак кишини пастларча мақтаниш, ўзига юқори баҳо бериш ва узун тили эмас, балки учта нарса, яъни инсофлилик, характер ва қилган ишлари безайди”.\n6. Олийгоҳ дипломи\nУ албатта жуда муҳим, аммо мақтаниш учун қисман зарур бўлиши мумкин. Масалан, ғарб мамлакатларида ота-она фарзандини олий маълумотли бўлишга мажбурламайди. Бу давлатларда ёшлар аввалдан олий маълумот ўзларига керак ёки керак эмаслигини биладилар ва шунга қараб ҳаётларини қурадилар. Бизнинг мамлакатда эса бу бошқачасига ишлайди.\nДипломнинг мавжудлиги жуда катта талабга эга бўлиб, маълум даражадаги мақомнинг кўрсаткичи ҳисобланади. Ота-оналар фарзандларини у ёки бу муассасада таълим олишга мажбур қиладилар. Бўлажак келиннинг дипломга эгалиги – катта, баъзида эса жуда муҳим бонусдир. Кўп ҳолларда дипломдан фойдаланишга зарурат бўлмайди ва у узоқ вақт жавонда чанг босиб ётади. Мазкур вазиятда сарфланган вақт ва таълим олиш учун контрактга тўланган пулларга ачинасан.\n7. Саёҳатга оид мақтанчоқлик\nУшбу мақтаниш турида одамлар хориждаги саёҳатларида олинган суратларни ижтимоий тармоқларга жойлаштириб, гўёки бутун ҳаётлари саёҳатлардан иборатдек кўрсатишга уринадилар. Аслида эса, улар аксарият вақтларини уйда ёки ишда ўтказадилар.\n8. Динга боғлиқ мақтаниш\nДинга боғлиқ мақтаниш ҳолатида одамлар масжидга, ибодат жойларига боришларини намойишкорона тарзда ошкор қиладилар. Бу ҳолат ҳар доим ҳам иймон чуқурлигини англатмайди. Бунда асосий мақсад ижтимоий тармоқларда суратларни жойлаштириш орқали фахрланишдан иборат. Мазкур ҳолатда “мақтанаётган” одам барчага кўз-кўз қилинган ҳаётдан мутлақо фарқли турмуш тарзини кечириши, сўкиниши, ҳиёнат қилиши, гуноҳкор бўлиши, аҳлоқсиз ҳаёт ўтказиши мумкин.\n9. Ватанпарварлик руҳидаги мақтанишда\nВатанпарварлик руҳидаги мақтанишда одамлар байроқ фонида суратга тушадилар, ватанга муҳаббат билан боғлиқ постлар яратилади, аммо аслида бундай севгини намоён этаётган одам ватанпарварлик, тарих, маданият, анъаналар ва халқнинг аҳлоқий тушунчаларидан анча узоқда бўлади.\n10. Спорт зали\nБугунги кунда инсон саломатлигини парвариш қилаётганини ва фитнесга бораётганини томоша қилиш урфга кирган. Бунинг учун машғулот вақтида селфи олишнинг ўзи кифоя, жумладан аёл киши албатта пардоз ва соч турмаги билан бўлиши шарт. Одатда, мақтанчоқлар биринчи машғулотдан кейиноқ ижтимоий тармоқларда саноқсиз суратларни жойлаштириб, шаҳарда ёзги майка кийиб юрадилар ва ўзига эътибор жалб қилиш учун соатлаб спорт зали ёнида тураверадилар.\nКузатишимизча, ҳақиқий спортчилар, аксинча, ўзига эътибор қаратмасликка уринадилар, чунки ҳеч нарсага чалғимасдан, машғулотга тўлиқ киришишни афзал кўрадилар.\nЎзингдаги “мақтанишни” қандай йўқотиш мумкин?\n1. Режалаштириш сарҳадларини кенгайтирамиз\nОдамлар кўпинча буюмларнинг асл қийматини англаб етмайдилар. Шунинг учун, ҳақиқатда муҳим нарсалар улар учун қиммат бўлиб туюлиши мумкин. Масалан, молиявий маслаҳат бериш ва шахсий бюджетни тузиш 500 минг сўм атрофида бўлиши мумкин. Ўртача даромад 5 млн. сўм бўлганида, бу – жуда катта ҳаражат. Шу билан бирга, бир кечада барда 500 минг сўм қолдириб кетиш ҳеч ким учун қўрқинчли эмас.\nБироқ, барга ташрифдан завқни ҳозирнинг ўзида олиш мумкин, аммо шахсий молия режасининг фойдаси фақат бир неча йилдан кейин кўзга кўринади.\nКелажакда бекорга сарфланган пулларга ачинмаслик учун камида беш йиллик стратегияни ишлаб чиқиш ва харидларга оид қарорларни унга боғлиқ ҳолда қабул қилиш керак.\n2. Бегона мақсадлардан воз кечамиз\nБир одам барчанинг истагига қараб iPhone Х сотиб олишни ёки ҳамма танишлари ва дўстлари аллақачон бориб келганлиги учун Мальдив оролларида дам олишни орзу қилса, демак бу одамда шахсий мақсадларини белгилаш кўникмаси мавжуд эмас. Буни ўрганиш ҳамда бошқаларнинг орзуларига ёпишмасликка ҳаракат қилиш керак.\n3. Шахсий ривожланишга тикамиз\nҚоидага кўра моддий нарсалар қисқа муддатли бўлади. Қимматли маҳсулотнинг харид қилиниши фақат сизнинг ҳаражатларингизда акс этади, аммо даромад кўпайиб қолмайди. Бу ҳудди кўп шакар истеъмолига ўхшайди – сиз ортиқча вазн ва саломатлик ёмонлашишидан бошқа нарсага эришмайсиз. Аслида, касбий ва шахсий ривожланиш ёки бошқача айтганда, маълумотингиз устувор бўлиши керак. Натижада, тез орада ўзингизга зарар етказмаган ҳолда, истаган қимматли пойабзалингизни сотиб олиш имконига эга бўласиз.\n4. Спорт билан шуғулланамиз\nАлбатта, спорт молиявий фаровонлик учун зарур кўникмаларни бевосита ўргатмайди. Бироқ, у одамда бунинг учун зарур ҳатти-ҳаракат моделини шакллантириш орқали ижобий таъсир кўрсатади. Яъни, натижага эришиш учун машқ қилиш керак. Ҳамма нарса бир кунда берилмайди, тайёргарликсиз рингга чиқиб, жаҳон чемпионини енгиш мумкин эмас. Ҳудди шундай тарзда юқори даромад манбаисиз қимматли товарларни сотиб олишнинг имкони йўқ. Бу нарсалар ўзаро боғланган, айрим одамлар бунга рози бўладилар ва янада бойга айланадилар, бошқалари эса – рад этадилар ва ёшлари ўтиши билан камбағаллашиб борадилар.\nМуваффақиятли одамлар атрофдагиларнинг эътиборидан четда қолмайдиган шахсий сифатларни ривожлантирадилар. Булар – характер иродаси, жозибалилик, тегишли имо-ишоралар ва мимика тўплами. Бу нарсалар сиздаги кераксиз буюмлардан кўпроқ натижа беради. Қимматли буюмлар даромад манбаи имкон берганида сотиб олинади, аксинча эмас. Натижада, бу шунчаки мақтаниш эмас, балки янги ҳаётий даражангизнинг бир бўлаги бўлади.\n01/12/2020 17:25:00 87 0 Манба:\nБу ҳолатдан юқори мансаблардаги манфаатдор шахслар, банклар, кредит ташкилотлари, товламачилар, савдогарлар ва яна кўпла\nКўпинча катта авлод вакиллари Совет Иттифоқи даврларини қўмсаб ёдга олади.


Саволларга жавоблар | TURONZAMIN\nИккинчидан, журналистларни ёппасига айблай олмайман. Қамоқ камерасидаги одамдан қандай қилиб узоқ масофага югуришни талаб қиласиз? У югургани билан бир жойда айланишдан бошқа имконияти йўқ. Агар озгина эркинлик бўлса, у халқнинг дилидагини минбарларга олиб чиқади.\nАммо ҳамма соҳада бўлгани каби журналистлар орасида ҳам жасоратсиз, лоқайд, манфаатпараст бўлганлари топилади. Улардан бир нарса талаб қилиш қудуқдан олтин излашдек гап. Мени кўпроқ ранжитадигани қўлида имкониятлари бўлгани ҳолда буни ишга солмай режимга қул бўлган журналистлардир. Совет давридаги қатағонларга қарамасдан баъзи журналистлар ҳар бир имкониятни ишга солишга уринар эдилар. Лекин Каримов даврида бу ҳам йўқ бўлди, тўғрироғи йўқ қилинди.\nСАВОЛ: Муҳиддинов ҳақида бирор нарса биласизми?(Солижон).\nЖАВОБ: Бу одам ҳақида афсонавий бир гап эшитган эдим. Уни “Иккинчи Киров” деб аташган экан. У КПСС Марказий комитети котиби сифатида Ленинградга борганда рус тилида жуда яхши сўзлаши ва қўлини ўйнатиб гапириши ҳамда бошқа ҳаракатлари билан одамларга Кировни эслатган экан. Унга жуда катта олқиш кўрсатилган ва бу Москвадагиларга ёқмаган деган бир миш-миш бор эди.\n1991 йил телевидениега раҳбар бўлиб келишим билан, Каримов ва Мирсаидов орасидаги зиддиятдан келиб чиққан ҳолда ўзбек раҳбарлари орасида бир-бирининг тагига “сув қуйиш”дек бир иллат, бир касалликнинг илдизлари ҳақида кўрсатув қилмоқчи бўлдим. Муҳиддиновни таклиф қилдим. Бажонидил қабул қилди. Келди. Юзи самимиятга тўла, табассум қилиб турувчи бир одам экан. Савол-жавобни ўзим қилдим. Саволларим Мирсаидов ва Каримов атрофида айлангач у кишининг лаби титрай бошлади. Бир пайт юзига тер сизди ва ранги оқарди. “Маззам бўлмаяпти” деди. Суҳбатни якунладим ва ўзим у кишини уйига қадар кузатиб қўйдим. Олой бозорининг орқасида, жуда катта ҳовлида яшар экан.\n-Бу ҳовлини ҳукумат берган,-деди ва қўшимча қилди.-Менинг изним бўлмасдан эфирга берманг. Мен кексайиб қолган одамман. Эртага ЖЭК (Уй-жой бошқарув идораси-ЖМ)дан келиб мени чиқариб юборишса, қариган чоғимда қаерга бораман. Шундай ҳам мени Мирсаидов томонидаги одам деб, ҳовлини ўлчаб кетишди…\nУнинг самимий эътирофига қулоқ солиб, рухсати бўлмагунча суҳбатни сақлаб қўйишга ваъда бердим. Ўша пайтда ундан хафа бўлмадим. Чунки ҳақиқатдан ҳам ёмон вазиятга тушиши мумкин эди-да.\nАммо эртасига тўполон бошланиб кетди. У Каримовнинг идорасига бориб, “Мени алдаб чақирди, бўлмағур саволлар билан жиғимга тегди. Касал бўлиб қолдим” деб шикоят қилибди.\nМен кўп ўтмай телевидениени ташлаб кетганимдан кейин бир куни унинг бошқа суҳбатини эълон қилишди. У фақат Каримовни улуғлаган ва бундай раҳбарни “Худо бергани” ҳақида гапирди. Кейин Нуриддин Акрамовичга бир вазифа ҳам беришди. Китоби ҳам эълон қилинди…\nХалққа Худо раҳм қилсин!\nСАВОЛ: Тасаввур қилинг, агар Каримов ўз ўрнига қизини қўйса нима бўлади? (Ботир).\nЖАВОБ: Буни тасаввур қилишни истамайман. Лекин ҳаётда ҳамма нарса бўлиши мумкин. Агар фалакнинг чархи тескари айланиб шундай воқеа юз берса, яна бир кушанда, тарих қотили пайдо бўлади.\nГап шундаки, руслар истилоси остида халқ Турон ғоясидан айрилди. Русларнинг бу қотиллиги шу қадар аянчлики энди Турон ҳатто ғоя сифатида ҳам тилга олинмаётир.\nКаримовнинг истилоси остида Туркистон орзуси ўлдирилди. “Туркистон умумий уйимиз” деган шиор билан чегараларга симтўр тортилди ва мина тўшалди. Туркистон бирлиги учун юзага келган тарихий фурсат ўлдирилди. Каримов Туркистонни “Туркистон” пичоғи билан сўйди.\nАгар Каримов ўрнига ўзи ҳам, кўзи ҳам тўймас қизини қўядиган бўлса у энди Ўзбекистонни ўлдиради.\nШуни истасангиз, Каримовдан кейин қизи келади, деб тасаввур қилишингиз ва қўл қовуштириб ўтиришингиз мумкин, аммо бундай воқеа у ёқда турсин, ҳатто бундай тасаввурни ҳам истамайман.\nFiled under: 1.BOSH SAHIFA, JM, Savol-Javob |\n« Тоғбой Абдураззоқ Джошуа Кучера »


16:16 16 Феврал 2019\n10:56 18.03.2016 Ҳавола олиш\nТоварларни контрабанда йўли билан олиб киришга уриниш ҳолатлари, асосан ўзбек-қирғиз чегараси орқали амалга оширилмоқда. Чегаранинг ушбу қисмига қўлга олинган контрабанда молларининг 90 %дан кўпи тўғри келмоқда.\nТОШКЕНТ, 18 мар — Sputnik. Товарларни контрабанда йўли билан олиб киришга уриниш ҳолатлари, асосан ўзбек-қирғиз чегараси орқали амалга оширилмоқда. Чегаранинг ушбу қисмига қўлга олинган контрабанда молларининг 90 %дан кўпи тўғри келмоқда, ҳуқуқни сақлаш органлари вакили хабари асосида.\nЧегара ва Божхона хизматлари Фарғона вилояти назорат-ўтказув пунктлари ва айланиб ўтиш йўлларида 2015 йилда 1400 марта товарларни контрабанда йўли билан олиб киришга уриниш ҳолатига дуч келишди. Мусодара қилингон товарларнинг умумий қиймати 6,2 миллиард сўмдан ошди.\n“Контрабандачилар Қирғизистоннинг Баткен вилоятидан Ўзбекистоннинг Фарғина вилоятига 1200 марта турли товарлар олиб киришга уринишган. Ушбу товарларнинг умумий қиймати 5 миллиард сўмдан кўпни ташкил қилди”, — деди ҳуқуқни сақлаш органларидаги манбаа.\nУнинг сўзларига қараганда мусодара қилинган товарларнинг асосий қисми маиший техника ва кийим-бошга тўғри келади. Уларнинг кўпида ишлаб чиқарган заводнинг маркириовкаси йўқ. Ўзбекистондан олиб чиқишга ҳаракат қилинаётган товарлар эса – қишлоқ хужалик маҳсулотлари ва минерал ўғитларни ташкил қилмоқда.\nБугунги кунда барча конунбузарлик фактлари бўйича маъмурий жавобгарлик ҳақида ҳужжатлар расмийлаштирилган. Баъзи ҳужжатлар жиноий ишлар доирасида судга топширилган. Қўлга олинган товарлар давлат фойдасига мусодара қилинган.


Саиф Али Хон ва Карина Капур декабрда ота-она бўлишади » Ўзбекистон янгиликлари – Zamin.uz\nСаиф Али Хон ва Карина Капур декабрда ота-она бўлишади\nКеча, 2 июль куни “IndianExpress.com” нашри Болливуднинг машҳур жуфтликларидан бири Саиф Али Хон ва Карина Капур Хоннинг фарзанд кутаётганлари ҳақидаги хабарни тарқатди. Нашрдаги маълумотда айтилишича, бу янгиликнини шахсан Саиф Али Хоннинг ўзи тасдиқлаган. Рафиқасининг ҳомиладор экани ҳақидаги хабарни тасдиқлаш баробарида актёр “IndianExpress.com” нашрига у билан боғланганликлари учун камтарлик билан миннатдорчилик билдирган, деб ёзмоқда “Qalampir” нашри.\nАслида Карина Капур Хоннинг ҳомиладорлиги ҳақидаги миш-мишлар бир неча кун аввал бошланганди. Бироқ улар бу маълумотни бир неча бор инкор этишганди. Кеча эса барча гап-сўзларга ойдинлик киритилди.\nСаиф Али Хоннинг айтишича, рафиқаси Карина Капур Хон декабрь ойида она бўлади. Фурсатдан фойдаланиб, Саиф Али Хон мухлисларидан дуо қилишларини сўради.\n“Рафиқам декабрь ойида она бўлади. Мухлисларимиздан бизни қўллаб-қувватлашларини, дуо қилишларини сўраб қоламиз. Шунингдек оммавий ахборот воситаларига сабрлари учун ташаккур айтамиз”, дейди Саиф Али Хон.\nМаълумот учун, туғилажак чақалоқ Саиф Али Хоннинг учинчи, Карина Капур Хоннинг эса биринчи фарзанди. Саиф Али Хоннинг биринчи турмушидан икки нафар фарзанди бор.\n13:01 Болливуд ижодкорлари афсонавий Брюс Ли ҳақида фильм суратга олади\n18:41 Бейонсе эгизак фарзанд кутмоқда\n13:55 Умид Искандаров: “Ажрим борасида ҳеч нарсани гапиришни истамайман”\n12:26 Саиф Али Хон ва Карина Капур янги туғилган фарзандига Амир Темур шарафига Таимур деб исм қўйгани тахмин қилинди (фото)\n12:14 Шох Руҳ Хон АҚШ аэропортида ушланиб қолди


ИнтерФУТБОЛ :: Ивица Олич: «ПЕНАЛЬТИНИ «ПАНЕНКА» УСУЛИДА ТЕПМАГАН МАЪҚУЛ»\nИвица Олич: «ПЕНАЛЬТИНИ «ПАНЕНКА» УСУЛИДА ТЕПМАГАН МАЪҚУЛ»\nАйни пайт Хорватия терма жамоаси мураббийлар штабига киритилган Ивица Олич «СЭ» нашрига интервью берди. Суҳбат чоғида у бир йил муқаддам Россия майдонларида бўлиб ўтган жаҳон чемпионатини ёдга олди.\n- ЖЧ-2018 ўтганига бир йил бўлди. Аввалги ёзда рўй берган воқеаларни тез-тез эслаб турасизми?\n- Охирги икки ҳафта доимий равишда эслаяпман. Хорватия матбуотида ҳам ўтган йилги воқеалар ҳақида кўп ёзишмоқда. Куни кеча Россия ва Англияга қарши кечган ўйинларни ёдга олдим... Бир йил тезда ўтиб кетди. ЖЧ-2018даги кумуш медаль ҳамиша мен билан қолади.\n- Турнирнинг сиз учун энг эсда қоларли вазиятлари қайси?\n- Иккита вазият. Биринчиси, гуруҳ босқичида Аргентинани 3:0 ҳисобида мағлуб этганимиз. Айнан ўшандан кейин нимагадир эриша олишимизга ишондим. Иккинчи эпизод - Россияга қарши пенальтилар серияси. Ўша ўйиндан сўнг биз ярим финалга чиқдик ва ўзимиз учун медалларни нақд қилдик. Ўйиндан олдин қаттиқ тайёргарлик кўргандик. Ахир чемпионат мезбонига қарши ўйнардик-да. Ке-йинчалик омадимиз келиб ярим финалга, сўнгра финалга чиқдик.\n- Хорватиянинг финалда ўйнашини тасаввур қилганмидингиз?\n- Йўқ. Албатта, футболчиларнинг 90 фоизини яхши билардим. Чунки уларнинг кўпчилиги билан бирга ўйнаганман. Даражамиз қандайлигини ҳам биламан. Лекин бошқа терма жамоаларда ҳам савияли футболчилар борлигини унутмагандим. Шу боис ҳам финалгача етиб боришимига ишонмагандим. Ҳаттоки, Аргентинани мағлуб этганимиздан кейин ҳам чорак финалгача етиб борсак керак, деб ўйлагандим. Лекин «плей-офф» босқичида омадимиз келди.\n- Златко Даличнинг айтишича, агар имкони бўлиб, ўйин қайта ўтказилса, финалдаги ҳакамни алмаштирган бўларкан...\n- Финалда барчаси бизга қарши бўлди. Футболчиларимиз дастлабки 45 дақиқаликда яхши тўп сурган бўлсаларда, иккита тўп ўтказиб юбордик. Шулардан бири - автогол. Иккинчиси пенальтидан... Менимча, ўша вазиятда пенальти йўқ эди. Ҳакам видеотакрорни томоша қилгани борганида унинг ёнида эдим. У нима қилиш кераклигини охиригача англамаганди. 20 марта қайта кўриб чиқди ва «Нима қилиш керак?» деб ўйланиб қолди. Охир-оқибат пенальти белгилашга қарор қилди. Нима учун бундай қилганини билмайман. Ўша эпизодда тўп Перишичнинг қўлига тегди, лекин тўпнинг йўналиши ўзгармади. Унинг олдида футболчи сакраганди ва Иван тўпни кўрмаганди. Бундеслигада ўтган мавсумда шунга ўхшаш вазиятлар кўп бўлди. Лекин бунинг учун пенальти белгилишмади. Бу борада кўплаб ҳакамлар билан гаплашдим. Уларнинг ҳеч бири «бу - пенальти», демади.\n- Шундай вазиятдан кейин VARга эҳтиёж бор деб ўйлайсизми?\n- Бор. Мавсум давомида бунга амин бўлдик. Масалан, офсайд пайтидаги нотўғри қарорлар анча камайди. VAR хатоларни тўғриламоқда.\n- «Плей-офф» босқичида Хорватия қаторасига икки ўйинда пенальтилар сериясида ғалаба қозонди. Дарвозабон Субашич ким қандай тепишини билармиди?\n- У дарвозабонлар мураббийи ва маълумотларга эга бўлган таҳлилчилар билан шуғулланганди. Рақибларнинг охирги бешта пенальтини қай тарафга тепганини ўрганиб чиқишганди. Лекин пенальтилар сериясидан сўнг Субашич менга тепаётган футболчининг корпуси ва зарба берадиган оёғининг товонига эътибор қаратганини айтди. У рақибни ўқишни билади.\n- Яъни, Смолов «Паненка» усулини қўллашини билганмиди?\n- Ҳа-ҳа, менимча билмаган бўлса керак. Смоловни яхши тушунаман. Унинг шунчаки омади келмади. Тўп бироз йўналишини ўзгартирди. Субашичда эса уни қайтариш учун вақт етарли бўлди. Агар одатдагидек тўп марказдан борганида, Субашичга осон бўлмасди.\n- Смоловнинг ўрнида бўлганингизда шундай зарба берган бўлармидингиз?\n- Ҳеч қачон «Паненка» усулида зарба бермаганман. Лекин шундай қилганимда фақат марказга тепган бўлардим. «Паненка»га муносабатим шундай: гол урсангиз - ажойиб, уролмасангиз - «ўлдириб юборишади». Шу боис ҳам зарбани тўғри амалга оширган яхшироқ, деб ҳисоблайман.\n- Пенальтилар серияси пайтида хорватиялик футболчилар ва мураббийларни тез-тез кўрсатиб туришди. Сиз уларнинг орасида йўқ эдингиз...\n- Данияга қарши ўйиндаги сериянинг ўзиёқ мен учун қўрқинчли бўлди. Бу оғир, кучли стресс. Россия билан баҳсдаги серияни эса умуман кўра олмадим. Биринчи зарбадан ке-йиноқ кийиниш хонасига кириб кетдим. Якунланганидан кейин ҳам бироз ўтирдим ва кейин ташқарига чиқиб, биринчи учраган қўриқчидан ким ғалаба қозонганини сўрадим. У «Хорватия» деб жавоб берди. «Раҳмат» деганимча майдонга қараб югурдим.\n- Россиялик дўстларингиздан қай бири сизни табриклади?\n- Ўйиндан сўнг Акинфеев билан гаплашдим. Унга ўйин учун миннатдорчилик билдириб, Россияни ажо-йиб иштироки билан табрикладим. Руслар термасининг бунчалик узоққа боришини ҳеч ким ўйламаганди. Чунки турнир бошланишидан олдин жамоа ўнта ўйин ўтказиб, деярли ғалаба қозонмаганди. Лекин чемпионат давомида Черчесов жамоаси футбол ўйнай олиши, ўз ҳудудини ҳимоя қила олишини кўрсатди. Шунингдек, россиялик дўстларим СМСлар жўнатишди. Сергей Семак билан ЦСКАда бирга ўйнаганмиз ва ҳамиша гаплашиб турамиз. Турнир пайтида у билан учрашмоқчи бўлгандим. Базамиз ҳам Санкт-Петербург атрофида эди. Лекин Сергей «Зенит» билан йиғинга кетиб бўлган экан. Шу боис учраша олмадик.\n- Финалдан сўнг сизларни Загребда қироллардек кутиб олишди. Ўша куни ухлай олдингизми?\n- Деярли ухламадим, футболчилар ҳам. Загребга ўта чарчаган ҳолда етиб бордик. Лекин аэропортдан чиққанимизда, бизни минглаб мухлислар кутиб олишди. Кейин автобусга ўтирдик ва марказгача одамлардан тузилган йўлак орқали бордик. Одатда, аэропортдан марказгача йўл 20 дақиқа вақт олади. Лекин биз олти соат юрдик. Менимча, Хорватиянинг 80 фоиз аҳолиси кўчага чиққан экан. Бу кунни ҳеч қачон унутмайман.\n- Турнирдан сўнг хорватларнинг Россияга бўлган муносабати қанчалик ўзгарди?\n- Мухлислар ҳам, футболчилар ҳам Россиянинг турнирни шу даражада ташкил қилганидан ҳайрон қолишди. Ҳамма ерда бизни яхши қарши олишди. Москвада яшаганимда буни ҳис қилгандим, энди бошқа хорватлар ҳам бундай ҳузурдан баҳра олишди. Дўстларимиз билан кўчаларни айландик. Ҳамма жойда қўл кўтариб «Эй, Ивица! Ишларинг қалай? Биз сени эслаймиз!» дейишди. Одамлар унутишмаганидан ҳайрон қолдим. Ахир ЦСКАдан кетганимга ўн йилдан ошди. Умуман олганда, Россия жаҳон чемпионатини ажойиб тарзда ташкиллаштирди. Япония, Германия, Бразилиядаги турнирларга борганман. Лекин Россиядагиси менга кўпроқ маъқул келди. Боз устига, қайси шаҳарда ўйнасак, одамлар бизга мухлислик қилишди.\n- Бир йилдан сўнг Вида ва Вукоевичларнинг ҳаракатларини оқлайсизми?\n- Улар кимнидир хафа қилишни ўйлашмаган. Бу футболчилар Украина клубларида ўйнашган ва Россияга қарши ҳеч қандай адоватлари йўқ. Вида ўзи рус тилида гаплашиши ва ҳеч қандай можаро чиқариш нияти бўлмаганини айтди. Улар Россия ва Украинада сиёсий можаролар оғир эканлигини ҳис қилишмаган. Бу тушунмовчилик эди.\n- Далич жаҳон чемпионати ҳақида «Орзуимиздаги Россия» деб номланган китоб ёзди. Унда сиз ҳам иштирок этдингизми?\n- У менга китоб ёзмоқчилигини айтди. Загребда бизни кутиб олишганидан сўнг якуний қарорга келган. Златко менга бир неча бор қўнғироқ қилиб, кўп нарсалар ҳақида сўраганди.\n- Мисол учун нима ҳақида?\n- Россиядан 2007 йилда кетганман. Шундан сўнг Москвада бўлмадим. Турли клублар билан Россиянинг бошқа шаҳарларига бордим. ЖЧдаги тақвимимизни кўриб хафа бўлгандим: гуруҳ босқичида Ростов, Калининград ва Нижний Новгородда ўйнарканмиз. 1|8 финални қозон ёки Нижнийда. 1|4 финал Сочи ёки Нижнийда. Ўйлаб қолдим: «Москвага бориш учун ярим финалга чиқишимиз керак». Шаҳарни яна кўришни жуда истагандим. Златко китобида шундай ёзган: «Олич Москвани жонажон ватанидек билади». Охир-оқибат ярим финалга чиқдик, кейин финалда ҳам пойтахтда ўйнадик. Мен учун Россия - омадли мамлакат. Футболчи сифатида УЕФА кубогида зафар қучдим, уч марта Россия чемпиони бўлдим. Мураббийликда эса жаҳон чемпионатининг кумуш медалини қўлга киритдим.


Hokimligi tarkibiga kiruvchi tuzilmaviy tashkilotlar ro'yxati\nTelefon raqami: (867)2350028\nTarkibiy bo'linmalar nomi\n1 Ахборот-таҳлил хизмати Тўйчиев Анвар Мирзахмедович 0 (367) 225-13-79 atg@sirdaryo.uz Гулистон ш. Мустақиллик к. 60-уй\n2 Вилоят ҳокимлиги ҳузуридаги ягона буюртмачи хизмати инжиниринг компанияси Қаршибоев Зокир Ўринбоевич 0 (367) 227-63-86 injiniring@sirdaryo.uz Гулистон ш. Т.Ахтамова к. 30-уй\n3 Иқтисодий ва ижтимоий ривожлантириш, хизмат кўрсатиш соҳаси ва тадбиркорлик масалалари котибяти Каримов Мамадали 0 (367) 225-07-47 iqtisodiy@sirdaryo.uz Гулистон ш. Мустақиллик к. 60-уй\n4 Вилоят ҳокимлиги ишлар бошқармаси Сайфуллаев Тожимирза Артыкбаевич 0 (367) 225-05-38 ishlar@sirdaryo.uz Гулистон ш. Мустақиллик к. 60-уй\n5 Жамоат ва диний ташкилотлари билан алоқалар бўйича котибяти Назирқулов Раҳмонқул Назир ўғли 0 (367) 235-03-71 jamoat@sirdaryo.uz Гулистон ш. Мустақиллик к. 60-уй\n6 Маъмурий масалалар, ҳуқуқни муҳофаза қилиш органлари фаолиятини мувофиқлаштириш, ўзини ўзи бошқариш органлари ва ёшлар сиёсати масалалари котибяти Боқиев Фарход Эсонович 0(367) 225-00-80 mamuriy@sirdaryo.uz Гулистон ш. Мустақиллик к. 60-уй\n7 Қишлоқ ва сув хўжалиги масалалари котибяти Каримов Ҳайдарқул 0 (367) 235-10-13 qishloqsuv@sirdaryo.uz Гулистон ш. Мустақиллик к. 60-уй\n8 Саноатни ривожлантириш капитал қурилиш, коммуникатсиялар ва коммунал хўжалик масалалари котибяти Сулаймонов Нодиржон Қодиржонович 0(367) 235-01-43 qurilish@sirdaryo.uz Гулистон ш. Мустақиллик к. 60-уй\n9 Ҳарбий сафарбарлик ва фавқулодда вазиятлар масалалари гуруҳи Худойқулов Акбар Асқаралийевич 0 (367) 225-14-47 safarbarlik@sirdaryo.uz Гулистон ш. Мустақиллик к. 60-уй\n10 Фуқароларнинг ўзини ўзи бошқариш органлари ходимларининг малакасини ошириш бўйича ўқув курси Хайитбоев Комилжон Ботирович 0 (367) 225-35-31 sirdaryofmok@inbox.uz Гулистон ш. А.Навоий к. 59-уй\n11 Тадбиркорлик ва ишбилармонлик муҳитини ривожлантириш гуруҳи Бобоев Хайрулла Қаршибоевич 0 (367) 225-23-69 sirsanoat@sirdaryo.uz Гулистон ш. Мустақиллик к. 60-уй\n12 Ташкилий назорат гуруҳи Абдурахмонов Абдушокир Абдукаримович 0 (367) 225-14-60 tng@sirdaryo.uz Гулистон ш. Мустақиллик к. 60-уй\n13 "Вилоятни комплекс ривожлантириш йиғма бошқармаси " Талипов Улуғбек Абду 0 (367) 235-03-95 sireconom@sirdaryo.uz\n14 Вилоят ҳокимлиги ҳузуридаги компютерлаштириш маркази дук Бурханов Алишер Хаджимурадович 0 (367) 235 02 35 markaz@sirdaryo.uz Гулистон ш. Мустақиллик к. 60-уй\n15 Хизмат ко`рсатиш соҳаси ва исте`мол молларини ишлаб чиқариш департаменти Сайдалиев Ҳамид Қаҳҳорович 0 (367) 225-21-77 savdodepartament@sirdaryo.uz Гулистон ш. Мустақиллик к. 60-уй\n16 Чорвачилик, наслчилик ишлари инспексияси Ишанқулов Ғайрат Рахмонович 0 (367) 225-06-51 sviloyat@inbox.uz Гулистон ш. Мустақиллик к. 60-уй\n17 Хотин қизлар қўмитаси котибяти Тожибоева Наргиза Келдибековна 0 (367) 225-37-64 xotin-qizlar@sirdaryo.uz Гулистон ш. Мустақиллик к. 60-уй


Bellingcat ва The Insider: «Петров» БРБ ҳарбий шифокори Александр Мишкин бўлиб чиқди\nThe Insider ва Bellingcat Скрипалларни заҳарлаганларнинг иккинчиси «Александр Петров»нинг ҳақиқий исми ва биографиясини аниқлади, «Петров» ҳарбий шифокор, шунингдек РФ ҚК Бош штаби Бош бошқармаси (аввалги БРБ) ходими Александр Мишкин бўлиб чиқди, дея хабар берди The Insider сайти.\nМишкин 1979 йилда Архангельск вилоятининг Лойга қишлоғида туғилган ва ҳарбий академиялардан бирида тиббий таълим олган. Ўқиш вақтида унга БРБда ишлаш таклифи берилди ва 2010 йилда Мишкин Москвага келди ҳамда Александр Петров номига янги ҳужжат олди. Руслан Бошировдан фарқли равишда Петров билан боғлиқ афсонада ҳақиқий Мишкиннинг таржимаи ҳоли — исми-шарифи, туғилган вилояти ва ота-онасининг исми шарифида ўхшашлик бор.\nBellingcat ва The Insider баёнот бериб Мишкинга оид «кўплаб манбаларга таянган ҳолда» Мишкиннинг шахсини аниқлашганликларини билдиришди.\nБритания расмийлари Россия ҳарбий разведкасининг зобити сифатида кўриладиган икки кишини собиқ россиялик икки томонлама агент Сергей Скрипал ва унинг қизи Юлияни асабни фалажлантирувчи жанговар модда билан заҳарлаганликда айблайди. Ҳодиса март ойида Англияда содир бўлди.\n"Петров" ва "Боширов"ларнинг ўзлари RT телеканалига берган интервьюларида ўзларини тадбиркор эканликларини айтишди ва Солсберига сайёҳ сифатида борганликларини айтишди.\nБеллингкэт хабарига Россия расмийларининг расмий муносабати ҳозирча билдирилмади. Терговчилар Александр Мишкин тўғрисидаги тўла маърузани сешанба куни эълон қилишни мўлжаллашмоқда.


Трамп АҚШда коронавирусга қарши вакцина ва дори режадан аввал тайёр бўлишини иддао қилди | Qalampir.uz\nТрамп АҚШда коронавирусга қарши вакцина ва дори режадан аввал тайёр бўлишини иддао қилди\nСаломатлик\t20 Май 08:54 3674\nАмерикалик мутахассислар COVID-19 коронавирус инфекциясини даволаш учун вакциналар, дорилар ва даволаш усулларини ишлаб чиқишда катта ютуқларга эришмоқдалар. Бу ҳақда АҚШ Президенти Дональд Трамп айтиб ўтди.\n“Ўйлайманки, биз ҳатто жадвалдан ҳам олдинроқмиз“, дейди Трамп ўз маъмурияти аъзоларининг йиғилиши чоғида.\nШунингдек, у вакциналар синови “биринчи ва иккинчи босқичда“ эканини таъкидлаб ўтди. Унинг сўзларига кўра, вакцина яратилганда, АҚШ ҳарбийлари уни мамлакат бўйлаб тарқатишда иштирок этадилар.\nБундан ташқари, Трамп коронавирус инфекциясини олдини олиш учун безгакка қарши дори гидроксихлорохинини ичишни қўллаб-қувватлади. Бир кун олдин АҚШ Президенти ўзини COVID-19 га қарши ҳимоя қилиш учун бир неча ҳафта давомида гидроксихлорохин қабул қилганини тан олди. Сўнгра бу ҳолат Вакиллар палатаси спикери Ненси Пелоси томонидан танқид қилинди.\n“Бу ҳар кимнинг шахсий қарори, лекин гидроксихлорохин жуда яхши обрўга эга. Агар менинг ўрнимда бошқаси бўлганда эди, ҳамма буни оқилона деб айтарди“, дейди Трамп Республикачи сенаторлари билан тушликдан сўнг.\nАҚШ Президенти ушбу препарат коронавирусдан “қўшимча ҳимоя даражасини“ таъминлайди, деган фикрни билдирди ва “ушбу дори-дармонни қўллаб-қувватловчи кўплаб шифокорлар“ фикрини сўрашни маслаҳат берди. Унинг сўзларига кўра, унинг гидроксихлорохинни қабул қилишдан ҳеч қандай ножўя таъсири йўқ ва препаратнинг ўзи ҳам арзон.\nАввалроқ, Америка биотехнология компанияси “Moderna” коронавирус вакцинасини синовдан ўтказишнинг дастлабки босқичи ижобий натижалар берганини эълон қилди. Компания клиник синовларнинг биринчи босқичидаги тадқиқотлар давомида mRNA-1273 вакцинаси ўзини “умуман хавфсиз ва яхши таъсирга эга“ эканлигини кўрсатди. 2020 йил июль ойида “Moderna” вакциналарни текширишнинг кейинги босқичини бошлашни кутмоқда.\nЖаҳон соғлиқни сақлаш ташкилоти (ЖССТ) маълумотларига кўра, дунёда 100 дан ортиқ коронавирус вакциналари ишлаб чиқилмоқда. Уларнинг камида саккизтаси аллақачон клиник синов босқичида.\nДональд Трамп Вакцина\n17 Сентябрь 14:20 40037\n18 Сентябрь 18:04 39237\n18 Сентябрь 08:06 35789\n18 Сентябрь 20:50 34980\n17 Сентябрь 23:44 29398


Rost24 - Раматова хоним ортидаги миллиардларга етакловчи бизнес империя ошкор бўлди\nБу занжир Бош вазир ўринбосари Очилбой Раматов рафиқаси Раъно Раматовага боғланган\nГарчи Раматова ва унинг яқинлари бу маълумотларни инкор қилаётган бўлса-да, суруштирувга ихтисослашган ОАВлар миллиардларга етакловчи бизнес империя ҳақидаги фактларни оммага ошкор қилишда давом этмоқда.\nҒариблашган «Ўзбекистон темир йўллари» ва Раматовага қарашли бўлган Швецариядаги ҳисоб рақамлар\nЎзбекистон Бош вазири ўринбосари Очилбой Раматовнинг рафиқаси Раъно Раматованинг офшор ҳудудлардаги йирик бизнеслари ҳақида ўзбек оммавий ахборот воситаларида кўп ҳам ёзилмаган. Аммо дунё ОАВсида жорий йилнинг февраль ойида Раматова хонимнинг Credit Suisse банкидаги ҳисоб рақамида 2010 — 2015 йилларда 1 миллион доллардан ортиқ маблағ бўлгани ҳақида маълумотлар тарқалди.\nРаматова эса “Daryo” нашри билан суҳбатда вазиятга изоҳ бераркан, бундай хабарлар ёлғон ва ҳақиқатга ҳеч қандай алоқаси йўқ. Қолаверса, ҳеч бир хорижий банкда ўзининг ёки унинг оила аъзоларига тегишли ҳисобрақам мавжуд эмас ва илгари ҳам бўлмаган. Раматова ОАВдан сохта маълумот тарқатмасликни сўраган.\nБироқ Коррупция ва уюшган жиноятларни тадқиқ қилиш марказининг кейинги очиқлаган маълумотлари Раматова хонимнинг фамилияси Ўзбекистондаги яширин йирик молиявий ўйинларга аралашганини тасдиқламоқда. Бу сафар тадқиқот маркази тақдим этган ҳужжат ва тафсилотларни шунчаки “фейк” дея инкор қилиш имконсиздек.\nЎйлаймизки, ушбу тафсилотлар Ўзбекистондаги Коррупцияга қарши кураш агентлиги маъмуриятини ҳам жиддий ўйлантиради ҳамда Раматова ва унинг ортидаги фамилияларга текширув очилишига сабаб бўлади.\nРаматова хоним ортидаги бизнесмен ким?\nОчилбой Раматов ва Файзуллажон Мирзаев\nКоррупция ва уюшган жиноятчиликни тадқиқ қилиш маркази Очилбой Раматовнинг рафиқаси билан боғлиқ қуйидаги фактларни очиқлаган.\n• Раъно Раматова Швецария банкида ҳисоб рақамига эгалик қилган ва бу ҳисоб рақами учун ишончнома Ўзбекистондаги йирик бизнесменлардан бирига тегишли бўлган.\n• Ишончномага эга йирик бизнесмен "Orient Group" компаниясининг таъсисчиларидан бири ҳисобланади. “Orient Group” эса ўз ўрнида Раъно Раматованинг турмуш ўртоғи 20 йил давомида бошқарган “Ўзбекистон темир йўллари” акционерлик жамиятининг бизнес ҳамкори бўлган.\n• Шунингдек, Раматова хонимнинг “Ўзбекистон темир йўллари”дан пул ўзлаштириш учун махсус очилган офшор компанияси ҳам бўлган. Раматова ортидаги йирик тадбиркор Файзуллажон Мирзаев бўлиб, у Ўзбекистонда бир қанча банк, қишлоқ хўжалиги ва қурилиш каби соҳаларда йирик бизнесларга эга шахс.\nРаъно Раматовага тегишли Швецариядаги банк ҳисоб рақамидаги пуллар пора ёки бошқа қинғир йўллар билан тўплангани ҳақида тўғридан- тўғри маълумотлар мавжуд эмас. Бироқ, “Orient Group” Раматовнинг чўнтаги бўлган, дейилади тадқиқот марказининг материалида.\nШунингдек, (Pandora Papers) Пандора қоғозларида ҳам Очилбой Раматов ва Файзуллажон Мирзаевларни боғлаб турувчи бизнеслар ҳақида маълумотлар сизиб чиққани айтилади.\nПандора қоғози маълумотларига кўра, Раъно Раматова Британиянинг Виржин оролларида “Keltran International Limited” компаниясига асос солган. Аммо, Раматова ушбу компания бенефициари бўлсада, унинг фойдаларига тўғридан-тўғри эгалик қилмаган. Ушбу фирманинг эгаси сифатида яна бир офшор компания кўрсатилган. Коррупция ва уюшган жиноятларни тадқиқ қилиш маркази журналистларига кўра, бу ўйинлар Раматова хонимнинг машҳур номини яшириш учун амалга оширилган.\nРаматова ўз даромадлари манбаси сифатида Ўзбекистондаги темир йўллари бизнесини кўрсатган. Аммо, бизга маълумки, Раъно Раматова “Ўзбекистон темир йўллари”нинг акцияларга эгалик қилмаган. Раматова хонимга тегишли, дея кўрилган “Keltran International Limited” компанияси қимматбаҳо қоғозларга инвестиция киритиш билан машғул бўлган ҳамда ушбу компания бошқаруви билан Швецариянинг “Clariden Leu” номли хусусий банкининг вице президенти шуғулланган. Банкнинг Раматова номидан иш юритиш ҳуқуқи бўлган. Келтран компаниясининг ҳисоб рақами эса Falcon Private номли Швецария банкида сақланган.\nРоссиядаги миллион долларлик офислар\nКелтран фирмасининг юридик манзили Раматовага қарашли, деб кўрилган яна бир йирик компанияга етаклайди. Ушбу компания 2010 йилда Россияда рўйхатдан ўтган “Эйч Ди Трейд” фирмасидир. “Эйч Ди Трейд” 2014 йилда 600 метр квадратли офисларни сотиб олган. Шартнома суммаси эса маълум эмас. Ҳозирги вақтда бу ҳажмдаги офислар нархи тахминан 1.3 миллион АҚШ доллари миқдорида баҳоланади.\nРаъно Раматова ўзи инкор этган “Credit Suisse” банкидаги ҳисоб рақамини 2010 йилларда, айнан офшор компанияларни таъсис этган вақтда очган.\nКоррупция ва уюшган жиноятчиликни тадқиқ қилиш маркази Раматова хонимнинг Швецария банкидаги ҳисоб рақамлари ва офшор компанияларига тегишли расмий ҳужжатларни очиқ тақдим этган. Мақолага кўра, Раматова хоним тан олмаган ҳисоб рақам айни дамда ёпилган.\n2021 йили Rost24.uz сайтимизда “Ўзбекистон темир йўллари”нинг ўтган асрдан қолган абгор вагонларидан репортаж эълон қилинган эди. Ортида шундай катта бизнес ва Швецарияда ҳамёнларни яратган «Ўзбекистон темир йўллари»да ҳамон Совет иттифоқидан қолган тарихий вагонлар ишлаб турипти. Бу вагонлар аҳоли учун сифатли даражада хизмат қилмаган бўлса-да, хорижий ҳисоб рақамларни тўлдириш учун беминнат бел боғлаганга ўхшайди.\nP/S: Rost24.uz эндиликда амалдорларнинг офшор ҳудудлардаги яширин бизнеслари ҳақида маълумотлар бериб боради. Бу яширин миллиардлар ортида сиз кутмаган номлар ҳам бор.\nТег: О.Раматов Бош вазир ўринбосари Раъно Раматова Ўзбекистон темир йўллари коррупция бойлик офшор\nЭх узбек бойлари...каергача бораркана.барибир КАБРга бум буш курук кул бн кетасанку.нахотки тушунмайди.АФСУС.\n"Aligarx" degan so'zni biznikilar maqtov-mulozamat sifatida qabul qilishadi shekili? Ammo to'g'ri idrok etsak bu so'zni qiyinchilik bilan "og'zi qonga belangan bo'ri cho'pon" deb tarjima qilganimiz maqul.\nАммо Рост24 га алохида Рахмат. Аллох сизларни уз панохида асрасин\nКоррупцияга карши кураш агентлиги еки хукук идоралари жим, демак, хавотирга урин йук. Демак, элитар даражада коррупция йук. Факат бир нарса, азизларим, биз вахимачи булиб, тухматчи булиб колаяпмиз. Сузимнинг исботи сифатида такрор айтаман:унда нега хукук идоралари жим, демак, хаммаси жойида. Ахир, президентга хисоб берувчи коррупция агентлиги президентни алдаши мумкинми?! Шундай булган такдирда яна хукук идораларига келамиз:кингир ишнинг кийиги 40 йилда хам чикади. Булди, масала шу ерда ечилди. Аммо бир нарса алам килади:уша пайтда бу ишни килганлар хам биз хам аллакачон утиб кетган, шундай олгирларнинг янги тудаси ва '' вахимачи'' Халкнинг эски платформадаги янги киссалари уз замонасининг блогосферасидаги энг халкчил маколалари булиб колаверади. Жиноятчилар эса жазосиз колиб кетаверади. Танлов:еки вахимачи халк булиб коламиз еки олигарх буламиз. Бунга исбот:олигарх борлигини тан олаярмизми, демак, унга элтар кингир йуллар хам бор, хафсала ва харакат сиздан. Факат эхтиет шарт, ахир хукук посбонлариям бор-а! пойлаб пойлаб иш курамиз, ими-жимида\nЭх. Баъзилар ночор холда яшаётганини билан холда булар кандай килиб миллионларни сарфлади экан виждон деган нарса зур ишларкан буларда киёматда кандай жавоб берар экан бирор арзирли жавоби бормикин\nSuv boshidan loyqa\nCHOCHQA TO'YDI IT TO'YDI SENTO'YMADING ODAMZOT.BALIQ BOSHIDAN SASIYDI. I O'NAZARIV\nBu aligarxlarni xammasini pulini davlat hisobiga qayta musodara qilish kerak.\nДХХ да ушбу йуналишда шугулланадиган бошкарма йук эканда. Улар факат ариза тушса департамент Билан бирга ишлайдими. Давлат ни миллионларини йуколиши хавфсизлик эмасми\nE yesa yebdi, davlatimiz qassoqlashib qolarmidi shu bilan\nЧет эллардаги каби эркин журналистик суриштирув Ўзбекистон да хам бошлангани яхши лекин натижага эришиш муаммо бўлиб қоляпти. ИИ, прокуратура, дхх, вазирликлар даги катта катта коррупциялар очилса қуйидаги майда чуйда коррупциялар ўз ўзидан йўқолиб кетиши аниқ.\nКоррупция. Давлат мулкини угирлаш..\nУзбекистондаги коррупционерлар саратон ўсмасига ухшайди. Уни еки илдизидан кесиб ташлаб, еки улиб кутиласиз.\n"Qo'y" yig'lama-"qo'y" yig`lama jumlasiga tinish belgilarini to'g'ri qo'ying\nДавлат бошкаруви ута демократик булиши бу кийин нарса.Мана шунака ракамларни келтираётган ошкораликни таргиб килаётган одам хам халкни дарди учун ёниб куйяпти деганлар ута адашади.Бу халк учун эмас халк эътиборини ишончини козониб юкори бошкарувга чикиб яна халкни эзиш учун.Фараз килинг шу нашр бош мухаррири вазир булса у жимгина утирадими?Мол давлат кимларни не ахволга солмаган.Ман бу гапим бн булар нотугри айтяпти демокчи эмасман,балким хакикатдир.Аммо буни остида халк манфаати ётгани йук бу аник.Халк манфаатини уйлайдиган фидоийлар факат яратган томонидан юборилади ва улар нафс деган упкондан тийилган,кибр ва хавасдан узоклашган одам булади.\nАфсуски, хеч кандай текширув хам булмайди, чунки булар Энг катта Билан боглик.\nБулар Ўзбекистонни еб битиришди.Сизларга катта,Худо қувват берсин.04.04.22\nСизларга катта раҳмат,бундай ўғри-мутатаҳамларни башарасини очишда Худо қувват берсин.\n"Soqqani qil, soqqani!" "Любая бизнес хороша!" P.S. "Yemoqning qusmog'i bor!" O'zbek xalq maqoli.\nХалкдан умариб топганини ташиб обориб европаликларга едиряпти бу ифлослар..\nАйтдим ойлигимиз нимага ошмайди деб\nКойил, кутмаган эдим. Афсус. Худо жазосини берсин бунакаларни. Булар каргиш урган пуллар. Буюрмайди.\nЭх аттанг, бунакалардан качон кутуламизкан.\nЭнг узоқ бўлган Нукусга ҳам янги вагон йуқ.\nНукус - Кунгирот поездига миндириш керак. Раънохонни Шунда билади.\nБу накала куп, чора куриш вакти келди токи бошкалар хулоса чикарсинлар\nСизларга рахмат. Ўзларингизни эҳтиёт қилинглар.\nБуларда юзида эшшакнинг териси булса керак ёки корни Гуругли достонидаги Хасан кулварнинг корнидан 10 баравар катта 100 та тимсох,10 фил ва 20 туяни бир утиришда еса керакда! Мена нега йигит кизларимиз кичкина булиб бораяпти десам.Бу туймаслар........\nManbalarni kiritinglar oxirida.\nОддий бомжам нари боса 80-90 ёшгача яшашини билади. Бу тупойлар абадий яшайман деб уйласа кере. Охиратдан кечиб, 20-30 йиллик колган умрни харом пулларни еб кайф сафода утказиш хакида уйлаш учун одам гирт тупой булиши керак. Бунака тупойлар тепада нима килиб юрибди хайронман. 40 млрд карз билан уже дубайдан яхши яшавотган булишимиз керак эди. 40 млрд катга кетти, уша уша Узбекистон. Хамма ресурс узимизда, арзон ишчи кучи узимизда. Умуман карз олишга сабаб йук. Эй каламуш тупой угрилар! Куп гунохлар кечирилади лекин бировни хаккини ейиш хисоб-китоби киёматда булади. Миллионлаб одамни хаккини бу дунёда кайтариш осон, киёматда кайтаришинг кийин булади, савобларингни териб олиб кетишади урнига. Тупойлигингча утирасан вой мен билмабман деб.\nЭх аттанг качон кутуламиз бундай холатлардан.\nТемир йулда хак тулаш ведомостлардан хам текшириш керак уруг.аймоги куда Анда хаммаси шунда\nБировни хаки алини Уки инсоф берсин\nРахмат. Бу уғоиларни юзини ошкор этишдаидавом этинг. Бу пуллар узбекмхалқигаитегишли булгани боис узбек халқига қайтариш имкониятлари борми?\nkalamushlar to'dasiga ....\nҚинғир ишнинг қийиғи қирқ йилдан кейин хам ошкор бўлади! Халқнинг хаққига хиёнат қилиб топилган бу харом пуллар эгаларига буюрмайди, бунга мисол тариқасида Н.Назарбоевни келтириш мумкин.\n1970 йиларда ишлаб чикарилган абжаги чиккан йуловчи ва юк вагонларда цивицария франкида хисоблаб хак олинишади.лекин даромадимиз афирканинг Энг колок давлатларида хам оз.ундай булгандан кегин офшорларда хисоб ракам очилиб Узбекистан ва узбек халкини талашда давом этмокда\nGap yo‘q zo'r Davom etinglar\nОхири бӯкиб ӯлади ҳаммасиям\nEy xalq kuzingni och, seni talayapdi, xaqqiyni talab qil\nRost24.uz Газини босинглар чикаринглар шунака аник маьлумотларни! Халк билсин бу КАЛАМУШЛАРНИ!\nBularni ko‘zini tuproq to'ldiradi. Qancha yetimlarni beva bechoralarni xaqqi bor bu pullarda\nУзбек халки ички душманларини ёритишда давом этиг Сардоба вокеаларини чукур журналист текширувлар уткариг 400млн$га якин давлат бюджет солик туловчи пуллари каерга кетган?\nЎша пуллар мамлакат тараққиёти учун ишлатилганда анча ривожланиб кетган бўлардик, афсус, давлатни пули дегани бу етим-есир, бева-бечорани ҳаққи.Охиратда ҳисоби сўралади.Ҳаттоки фарзандини бу йўлдан қайтармагани учун ота-оналари ҳам гуноҳга шерик бўлиб жавоб беришини билармикан?\nЯнги Гулнора Каримова пайдо бўлибди-да\nДавринг келди, соққани қил, соққани, Сенга ҳам бордир худонинг боққани, ҳей, боққани\nHaa mayli rahbarlarni boquvraylikchi biror kun tuyib qolar. Ming lanat


Қабул–2021: Абитуриентларни қандай янгиликлар кутяпти?\n2021 йилда Ўзбекистондаги ОТМлар бакалавриатига 1,6 миллион абитуриент ҳужжат топшириши тахмин қилинмоқда. ДТМ бошқарма бошлиғи абитуриентларни қизиқтираётган саволларга жавоб берди.\nДавлат тест маркази Тест синовларини ташкил этиш ва мувофиқлаштириш бош бошқармаси бошлиғи Фарҳод Мирзаев Xpress.uz'га берган интервюсида ОТМлар бакалавриатига кириш имтиҳонлари юзасидан қатор саволларга жавоб берди.\nБу йил 5та фандан имтиҳон олиш режалаштирилмоқда\nБу йил кириш имтиҳонлари 5та фандан ўтказилади. Президент қарорида кириш имтиҳонлари 2та мутахассислик ва 3та мажбурий фанлардан ўтказилиши белгиланган. Мажбурий фанларга она тили, математика ва Ўзбекистон тарихи киради.\nЎтган йили пандемия шароити ҳисобга олиниб, истисно тариқасида имтиҳонлар 2та фанга қисқартирилган эди.\nТанлов имкони чекланмаслиги мумкин\nДТМ юқори ташкилотларга кириш имтиҳонларида абитуриентларнинг исталганча таълим йўналишларини танлаш имконини бериш тўғрисида таклиф киритган. Агар таклиф қабул қилинса, абитуриентлар олдинги йилгидек 5та йўналишни эмас, ўз фанларига мос 20 ёки 25та йўналишни танлаши мумкин бўлади.\nҲозир йўналишлар чеклангани учун юқори балл тўплайдиган абитуриентларнинг имконияти баъзида чекланиши мумкин. Танлов чекланмайдиган бўлса, билимли ёшларнинг талаба бўлиш имкони яна ошади.\nБу йил саволлар ўтган йилгидек осон бўлмайди\nКириш имтиҳонларида мантиқий саволлар сони кўпайтирилади. Ҳозиргача шу турдаги саволлар тузилиб, уларнинг апробацияси ҳам ўтказилмоқда. Бундай саволлар математика, тарих, биология, кимё каби фанларда кўп бўлади.\nЎтган йили пандемия шароити бўлгани учун абитуриентларнинг имкониятлари ҳисобга олиниб, тўртинчи қийинлик даражасидаги саволлар олиб ташланган эди. Бу йил ундай бўлмайди. Тўртинчи қийинлик даражаси ўрнига мантиқий саволлар тузилади.\nҚийинлик даражаси юқори бўлган саволлар мутахассислик фанларига тегишли; мажбурий фанлардаги саволлар даражаси осон бўлади.\nТурли фанлардан олинган сертификатлар абитуриентга максимал балл берилмайди\nАйни пайтда она тили, математика, кимё ва биология фанлари бўйича миллий сертификат олиш учун рўйхатдан ўтказиш ишлари бошланган. Олдиндан имтиҳон топшириб, сертификат олган абитуриентларга улар тўплаган фоиздан келиб чиқиб, кириш имтиҳонида балл берилади.\nАбитуриентда 2та танлов бўлади: хоҳласа, сертификат олишда йиғган балл фоизига қараб тегишли баллга эга бўлиши ёки сертификати бўлса ҳам, ўз хоҳишига кўра имтиҳонда тест ишлаб балл тўплаши мумкин.\nДемак, бу йилги кириш имтиҳонларигача 5та фандан: математика, она тили, кимё, биология ва инглиз тилидан сертификат олиб, олдиндан баллга эга бўлиш мумкин.\nБу йилги максимал балл қанча?\nМажбурий фанлар блокида жами 45та савол бўлади ва ҳар бир тўғри жавобга 2,1 балл берилади. Мутахассислик фанлари блокида эса 2та фан бўлади ва битта савол 3,1 балл билан баҳоланади.\nАбитуриент максимал 280,5 балл тўплаши мумкин.\n200 нафар абитуриентга президент гранти берилади. У қандай тартибда ажратилади?\nБу йил кириш имтиҳонларида энг юқори балл тўплаган 200 кишига президент гранти берилиши эълон қилинди. Лекин максимал балл тўплайдиган абитуриентлар сони 200 кишидан ошиб кетишини тахмин қилиш мумкин.\nМасалан, ўтган йили пандемия туфайли саволлар осонлаштирилиши ҳисобига максимал балл тўплаган абитуриентлар сони мингга яқин бўлган. Ундан олдинги йилларда эса максимал балл тўплаганлар сони 200дан ошган вақтлар ҳам, 200га етмаган вақтлар ҳам бўлган.\n200 кишига президент гранти ажратиш тартиби ишлаб чиқилмоқда. Ишчи гуруҳ максимал балл тўплаган абитуриентлар сони 200 кишидан ошиб кетса, грант эгалари қандай саралаб олиниши бўйича тартибни ишлаб чиқади.\nКириш имтиҳонлари бу йил ҳам очиқ ҳавода ўтказилиши мумкин\nДТМ имтиҳонларни очиқ ҳавода ўтказиш вариантини ҳам, ёпиқ биноларда ўтказиш вариантини ҳам кўриб чиқмоқда. Имтиҳон вақти мавжуд эпидемиологик вазият ҳисобга олинади ва агар вазият тақазо қилса, имтиҳонлар очиқ ҳавода ўтказилиши ҳам мумкин.\nИмтиёзлар билан муаммо бўлмаслиги устида ишланяпти\nҲозирги прогнозга кўра, 1 миллион 615 мингдан ортиқ абитуриент ҳужжат топшириши прогноз қилинмоқда.\nБу йил кириш имтиҳонларини ташкил қилишда имтиёзлар билан муаммо бўлмаслиги учун ҳаракат қилинмоқда. Ҳозирданоқ барча тегишли ташкилотларга хатлар юборилган. Ҳужжат топшириш жараёнида кимда имтиёз бўлса, унинг шахсий кабинетида кўриниб туради.


Токио-2020 йўлида федерацияларга бириктирилган масъул ташкилотлар олдига вазифалар белгилаб берилди / Olamsport.com\n11:12Италияда шу ҳафтадаги барча ўйинлар коронавирус сабаб қолдирилиши мумкин\t0 10:51Спорт курашлари. Осиё чемпионатида 10 та медаль қўлга киритилди ФОТОГАЛЕРЕЯ\t0 10:30Амирсойда ўтган Ўзбекистон чемпионатидан ФОТОРЕПОРТАЖ\t0 10:09Фьюри ҳеч ким қилмаган ишни уддалади\t0 09:48Ўзбекистон Дюссельдорфда 120 давлат орасида УЧИНЧИ бўлди\t0 09:27Ла Лига. "Атлетико" "Вильярреал"дан усутун келди\t0 09:06Циципас Марселда чемпионлик унвонини ҳимоя қилди\t0 08:45Кечаги кун қаҳрамонлари шарафига Дюссельдорфда икки бор Ўзбекистон мадҳияси янгради ФОТОГАЛЕРЕЯ\t0 08:24UFC чемпиони Фьюрига “вызов” ташлади\t0 08:03Истанбул дербиси. "Галатасарой" устунликка эришди + ВИДЕО\t0 07:42Уайлдерда 30 кунлик имконият бор\t6 07:20Таэквондо. Осиё лицензион мусобақаси Хитойдан Иорданияга кўчирилди\t0 23:10Уайлдер - Фьюри жанги рекорд ўрнатди\t0 22:48Россиялик “Халк” навбатдаги жангини ўтказди\t0 22:25"Катта Дубулға". Муҳаммадкарим Ҳуррамов Ўзбекистонга иккинчи олтин медални тақдим этди\t1\n07 ноя 08:52\nТокио-2020 йўлида федерацияларга бириктирилган масъул ташкилотлар олдига вазифалар белгилаб берилди\nТеглар : ОлимпиадаТокиоМОҚ\nМазкур йиғилишни МОҚ раҳбари Рустам Шоабдураҳмонов олиб борди. Унда муҳтарам Президентимизнинг 4 сентябрь куни жисмоний тарбия ва спортни ривожлантириш масаласида ўтказган видеоселекторида соҳани ривожлантириш йўлида берган топшириқлари масаласига ҳам алоҳида тўхталиб ўтилди.\nЙиғилиш давомида Олимпия ўйинларига тайёргарлик кўраётган федерацияларга бириктирилган масъул ташкилотлар яна бир марта таништирилиб, уларнинг олдида турган вазифалари эслатиб ўтилди.\n“Бу борада “Pepsi”, “Қизилқумцемент”, «Асака банк” каби ташкилотларимиз ўз ишларини бошлаб юборишди. Уларга чуқур миннатдорчилик билдириб ўтаман. Шу ўринда қолган масъулларимизни ҳам улардек фаол бўлишга чорлаб қолардим. Сизлардан сўраладиган нарса Олимпиадага тайёргарлик кўраётган асосий терма жамоамизни қўллаб-қувватлаш ва ўша спортни тарғиб қилиш йўлида жонбозлик кўрсатиш. Уларнинг базаларига бориб ўқув-машғулот йиғинларини кўринг, кунлик графиклари билан танишиб чиқинг. Бу федерациялар билан ишлашда анча қулай бўлади. Соҳада катта тажрибага эга ҳар бир федерацияга бириктирилган мутахассисларимиз бу борада сизларга ёрдам беришга тайёр”, – деди Рустам Шоабдураҳмонов.\nЙиғилиш давомида ҳар 10 кунда белгиланган масъул ташкилотлар билан олиб борилаётган ишлар юзасидан фикр ва тажриба алмашиб бориш бўйича қарор қилинди.


Ушбу истиқболли лойиҳага "Ипотека-банк" кредит ажратган. Корхонада йилига 300 тоннадан ортиқ маҳсулот тайёрлаш, 20 иш ўрни яратиш мўлжалланган.\n"Ўзсаноатқурилишбанк" маблағлари йўналтирилаётган ушбу лойиҳанинг умумий қиймати 11 миллиард сўмни ташкил этади. Корхонада Италия ва Хитой ускуналари асосида йилига 51 миллион дона тухум, 1 миллион 40 минг дона жўжа етиштириш мўлжалланмоқда. Бу ҳар бир хонадонга 100 тадан жўжа тарқатиш, аҳоли фаровонлигини ошириш имконини беради. Корхонада 50 иш ўрни яратилади.\nСўнгги ўзгартириш: 31.01.2017 12:16


Қўзиқорин саратонни даволаши мумкин - Халқ сўзи\n16:29 25 Июль 2018 Lifestyle\nОлимлар Осиё ва Узоқ Шарқ халқ табобатида қўзиқоринларнинг кенг қўлланиладиган тўртта тури - Fomitopsis pinicola, Hericium erinaceus, Inonotus obliquus ва Trametes versicolor навларини тадқиқ этишди. Уларнинг сўзларига кўра, мазкур замбуруғлар кучли антиканцероген(рак касалини юзага келтирувчи модда ёки шароитга қарши) хусусиятларга эгадир. Таркибидаги табиий кимёвий бирикмалар эса организмнинг соғлом ҳужайралари учун хавфсиз бўлган дорилар тайёрлаш мумкин. Мазкур қўзиқоринлар зарарли ўсма тўқималарига самарали таъсир этишга қодир. Полифеноллар, полисахаридлар, глюканлар, терпеноидлар, стероидлар, цереброзидлар ва оқсиллар каби турфа хил биофаол кимёвий бирикмалари ҳисобига эса шифобахшлик эффектига эришилади. Моддалар нафақат ўсимта ҳужайраларига ўзига хос таъсир кўрсатади, балки кимёвий терапия билан даволаниш самарасини бир неча баробар кучайтиради.\nОлимларнинг ишончи комилки, таркибида саратонни енгишга қодир кимёвий бирикмалар мавжуд яна кўплаб қўзиқорин турлари мавжуд.\n“Бугун фунготерапия(қўзиқоринлар билан даволаш) илмий тадқиқотлар учун истиқболли майдон тақдим этмоқда, - дейди Россиянинг Узоқ Шарқ федераль университети жамоаси раҳбари Владимир Катанаев. – Қўзиқоринлар таркибидаги табиий кимёвий бирикмалар, шу жумладан, саратон касалликларини даволаш учун улкан, ҳали охиригача ўрганилмаган терапевтик салоҳиятга эга”.\nУнинг айтишича, қўзиқорин экстрактидан олинган табиий доривор бирикмаларнинг биринчи авлоди саратоннинг турига эътибор бермай қўлланилган. Бундай даволаш натижасида организмнинг нафақат ўсимтали, балки соғлом ҳужайралари ҳам зарарланган. Айни чоғда терапия беморнинг заҳарланишидан тортиб ўлимигача бўлган кўплаб салбий оқибатларга ҳам олиб келган. Бу борадаги замонавий ёндашувлар эса саратон ҳужайраларини минимал асоратлар ёки тўлиқ зарарсиз эффект билан мақсадли даволашга асосланган.\nБу йўлда қўзиқоринлардаги кимёвий бирикмаларнинг нафақат шифобахшлик хусусиятлари, балки мазкур моддаларнинг саратоннинг алоҳида ҳужайраларига таъсир қилиш механизмлари ўрганилмоқда.


Германияда эмланишдан бош тортган ходимлар ишдан бўшатилди - Zamin.uz\nГерманияда ногиронлар ва қарияларни парваришлаш хизмати ходимлари коронавирусга қарши эмланишдан бош тортгани учун ишдан бўшатилди. Германияда ушбу тоифадаги хизматчилар вакцинани биринчи навбатда олувчилар гуруҳига киради.\nBild нашрининг хабар беришича, қариялар ва ногиронларни парваришлаш билан шуғулланувчи компания коронавирусга эмланишни истамаган 7 ходимини бўшатиб юборган. Шу билан бирга, Германияда эмлаш ихтиёрий тарзда ўтказилмоқда ва эмланишни истамаганларнинг ишдан бўшатилиши биринчи марта юз бермоқда.\n“Ушбу қарорни компания раҳбари қабул қилди. У бундан олдин ходимларига бир қарорга келиш учун икки кун муҳлат берган. Бироқ улар эмланишдан бош тортишган”, деб маълум қилган нашр.\nТаъкидланишича, 3 ходим вакцина олишни истамаган, яна 4 ходим берилган муҳлат ичида бир қарорга кела олмаган. Натижада уларнинг барчаси ишдан бўшатилган.\n“Мен мижозларимизни ҳимоялаш учун барча ишни қиламан. Бу бурчимдир”, деб ўз қарорини тушунтирган компания раҳбари.\nНашр маълумотларига кўра, шундан кейин компания эгасига эмлашга қарши чиқувчилар томонидан турли таҳдидлар қилина бошланган.\nГерманияда коронавирусга қарши эмлаш декабр охирида бошланди. Мамлакат 2020 йил охирида BioNTech ва Pfizer компанияларининг 1,3 млн дозадан кўпроқ вакцинасини олганди. 2021 йил бошига яна 4 млн доза етказиш белгиланганди. Бироқ АҚШ ва немис компанияларининг вакцина етказилиши муддатлари сурилиши мумкинлиги ҳақидаги хабаридан кейин ушбу муддатлар чўзилиши мумкин. “Замин” янгиликларини “Одноклассники”да кузатиб боринг\nGoogle шилқимлик бўйича айбловлар туфайли 48 ходимни ишдан бўшатди\n26-10-2018, 12:15, Дунё\nАҚШ компанияси намоз ўқигани учун ишдан ҳайдаган ходимларига товон пули тўлайди\n16-09-2018, 14:20, Дунё\n22-02-2017, 08:21, Дунё


ЯНГИ ИШ ЎРИНЛАРИ ЛОЙИҲАЛАРИ - Ўзбекистон овози газетаси\nЯНГИ ИШ ЎРИНЛАРИ ЛОЙИҲАЛАРИ\n«Ёш сиёсатчи» танлови етти йилдан буён ўтказиб келинади ва унинг иштирокчилари сони йилдан-йилга кўпаймоқда. Бу йилги танловнинг шаҳар, туман ва вилоят босқичларида 18 дан 30 ёшгача бўлган 15 минг нафарга яқин йигит-қиз қатнашди. Улар ўз шаҳри, тумани, вилоятини ижтимоий-иқтисодий жиҳатдан янада ривожлантириш, янги иш ўринлари ташкил этиш ҳамда ЎзХДПнинг дастурий мақсадларига мос бошқа йўналишлар бўйича лойиҳаларини тақдим этишди.\nРиштон туманидаги академик лицей ўқитувчиси Бахтиёр Тўйчиев танловда «Ҳамкор ҳамшира» лойиҳаси билан иштирок этди. Унинг лойиҳасига кўра, тумандаги ҳар минг кишига битта ҳамшира хизмат кўрсатиши, яъни у ўз фаолиятини патронаж хизмати асосида олиб бориши лозим. Бундай ҳамшира бир ойда ҳар бир оилада камида беш марта бўлиб, аҳоли соғлиғини назорат қилади, беморларга йўлланма беради, профилактик суҳбатлар ўтказади, соғломлаштирувчи спорт ўйинлари ташкил этади. Лойиҳа муаллифи бундай хизмат эвазига аҳолидан жон бошига бир минг сўмдан аъзолик бадали йиғишни, унинг асосий қисми ҳамшира иш ҳақи, солиқ тўловига, бир қисми эса тиббиёт ускуналари сотиб олишга йўналтирилишини таклиф этади.\n— Биламизки, юртимизда бирламчи ва ихтисослашган тиббиёт хизмати бепул. Қолаверса, жойларда қишлоқ врачлик пунктлари ҳам мавжуд. Шунга қарамай, аҳоли соғлиғини янада мустаҳкамлаш, айниқса, тиббий саводхонлигини ошириш талаб этилади. Мен таклиф этаётган лойиҳа ана шу вазифани ҳал этади, — дейди Бахтиёр Тўйчиев. — Қолаверса, уни амалга ошириш натижасида 181 минг аҳолиси бўлган туманимиздаги тиббиёт коллежи битирувчиларидан 181 нафарига янги иш ўрни яратилади.\n«Ёш сиёсатчи» танловига таклиф этилган лойиҳалар билан танишар экансиз, иштирокчилар орасида иқтидорли ёшлар оз эмаслигини кўрасиз.\nТақдимот жараёнида Қўқон шаҳридан Ҳожиакбар Ғаниевнинг лойиҳаси ҳам кўпчиликнинг эътиборини тортди. У «Сен халқингга кераксан!» шиори остида ёшлар акциясини ташкил этишни таклиф қилади. Унга кўра, маҳалла, ўқув юртлари, меҳнат жамоаларида замонамиз қаҳрамонлари, ибратли оилалар, илм ва спортда юксак ютуқларга эришган ёшлар билан учрашувлар ўтказиш, «Шаҳар тарихини биласизми?» викторинаси, «Эр йигитлар» спорт мусобақаси ташкил этиш каби таклифлар илгари сурилган.\n— Лойиҳаларнинг қизиқарли ва ҳаётий эканлиги ғолибни аниқлашда қийинчилик туғдирди, — дейди ЎзХДП Фарғона вилоят кенгаши раиси Маҳмуджон Маҳкамов. — Бу, ўз навбатида, «Ёш сиёсатчи» танлови йилдан йилга оммалашиб, тақдим этилган лойиҳалар салмоғи ошиб бораётганидан дарак беради.\nТанлов якунига кўра, 1-ўринни Қўқон шаҳри вакили Ҳожиакбар Ғаниев, 2-ўринни Риштон туманидан Бахтиёр Тўйчиев, 3-ўринни Бувайда туманидан Жаҳонгир Турсуновлар эгаллади. Уларга диплом ва эсдалик совғалари топширилди.


“Хазрат Али Бува” зиёратгоҳи (Кумушкон)\nПаркент туманидаги ушбу зиёратгоҳ Кумушкон қишлоғидаги “Чашма” маҳалласининг энг юқори қисмида жойлашган. Дастлаб 1982 йилда Кумушкон қишлоғи аҳолиси томонидан ҳашар йўли билан 1 та хонақоҳ ва 1 та айвон барпо этилган. 2010 йилда маҳаллий усталар томонидан қайтадан таъмирланган. Зиёратгоҳда 3 та хонақоҳ, 1 та айвон мавжуд. Зиёратгоҳда қадимий чинор чашма булоқлари бўлиб, унинг атрофида зиёратчилар учун барча қулайликлар яратилган.\nмеҳмонлар - 14


Мирзачўл тумани ҳокимининг қишлоқ ва сув хўжалиги масалалари бўйича ўринбосари » Мирзачўл тумани ҳокимлиги расмий сайти\nМирзачўл тумани ҳокимлиги » Раҳбарият » Мирзачўл тумани ҳокимининг қишлоқ ва сув хўжалиги масалалари бўйича ўринбосари\nАкрамов Бахриддин Усмонович\n2018 йил 16 июлдан Мирзачўл тумани ҳокимининг қишлоқ ва сув хўжалиги масалалари бўйича ўринбосари\n1968 йил 23 июнда Бхмал туманида таваллуд топган. 1993 йилда Самарқанд қишлоқ хўжалик институтини (кундузги) тамомлаган. Мутахассислиги олим-агроном. Оилали 2 нафар фарзанди бор.\n1985-1986 йй. - Жиззах вилояти Бахмал тумани «Бахмал» хўжалиги ишчиси\n1986-1987 йй. - Самарқанд қишлоқ хўжалиги институти талабаси\n1989-1993 йй. - Самарқанд қишлоқ хўжалиги институти талабаси\n1994-1995 йй. - Жиззах вилояти Бахмал тумани А.Усанов номли дехқон хўжалиги бригада бошлиғи\n1996-1998 йй. - Жиззах вилояти Бахмал тумани “Ислом” кичик корхонаси ҳисобчиси\n1998-1999 йй. - Жиззах вилояти Бахмал тумани “Агрокимётаъминот” акциядорлик жамияти ходими\n1999-2003 йй. - Жиззах вилояти қишлоқ ва сув хўжалиги бошқармаси дехқончилик бўлими етакчи мутахассиси, бош мутахассиси\n2003-2004 йй. - Жиззах вилояти қишлоқ ва сув хўжалиги бошқармаси ғаллачиликни ривожлантириш ва навларни жойлаштириш бўлими бош мутахассиси\n2004-2010 йй. - Жиззах вилояти хокимининг қишлоқ ва сув хўжалиги масалалари бўйича биринчи ўринбосари котибиятининг референти\n2010-2010 йй. - Жиззах вилояти хокимининг қишлоқ ва сув хўжалиги масалалари бўйича биринчи ўринбосари котибиятининг бош мутахассиси\n2010-2017 йй. - Жиззах вилояти “Ғўза уруғчилиги” бирлашмаси раиси ўринбосари\n2017-2017 йй. - Жиззах вилояти Мирзачўл тумани қишлоқ ва сув хўжалиги бўлими бошлиғи\n2017-2018 йй. - Мирзачўл тумани ҳокимининг ўринбосари, қишлоқ ва сув хўжалиги бўлими бошлиғи\n2018 й. ҳ.в. - Мирзачўл тумани ҳокимининг қишлоқ ва сув хўжалиги масалалари бўйича ўринбосари\nМирзачўл туман ҳокимининг қишлоқ ва сув хўжалиги масалалари бўйича ўринбосарининг вазифалари\nқишлоқва сув хўжалиги мажмуасида янги техника ва технология сиёсати юритишни, илғор технологияларни илмий асослаш ва жорий этишни, қишлоқижтимоий инфратузилмалари ривожлантирилишини ташкил этиш (Ўзбекистон Республикаси Президентининг 16.05.2017 йил ПҚ-2969-сонли қарори);\n- Туман қишлоқ хўжалиги бўлими;\n- "Жиззахагрокимёҳимоя" ҳудудий акциядорлик туман филиали;\n- "Мирзачўлагротехсервис МТП" масъулияти чекланган жамияти;\n- туман сув хўжалиги бўлими;\nТуман ер ресурслари ва давлат кадастри бўлми;


Бишкекда мухолифатдаги "Ор-номус" партиясининг етти вакили ўз лидерлари - озодликдан маҳрум этилган Феликс Қуловни қувватлаб муддати белгиланмаган очлик эълон қилдилар.\n16 декабр 2019, Тошкент вақти: 10:09\n2001 йили Қулов Миллий хавфсизлик вазири бўлиб турган пайтида хизмат ваколатларини суиистеъмол қилганликда айбланиб 7 йилга озодликдан маҳрум этилган эди. Жорий йилнинг майида эса Бишкек шаҳар суди Қуловнинг зиммасига қўшимча айб юклаб 10 йилга озодликдан маҳрум қилди.\nБугун Бишкек шаҳар судида Қуловнинг шикоятини кўриб чиқиш бошланди.\nҚирғизистонлик мухолифатчиларга кўра, Қуловнинг иши сиёсий характерга эгадир.


Обама Исроил билан дўстона алоқаларни сақлаб қолмоқчи\nСенатор Барак Обама АҚШ президенти этиб сайлангудек бўлса, Исроил билан дўстона алоқаларни сақлаб қолишга ваъда берди.\nИсроил президенти Шимон Перес билан ўтказилган учрашувдан сўнг Б.Обама: “АҚШ ва Исроил алоқалари алоҳида аҳамиятга эга экани, Исроил хавфсизлигини ҳимоя қилишга содиқ қолишимни изҳор қилиш учун бу ерга сафар қилдим. АҚШ сенатори ёки президент лавозимида ҳам минтақада тинчлик ўрнатилишига ҳисса қўшишга умид қиламан”,- деди.\nБ.Обама Қуддусда Иккинчи жаҳон уруши давридаги Холокост қурбонлари хотирасига яратилган мажмуани зиёрат қилди. Шунингдек, у Иордан дарёсининг ғарбий соҳилида Фаластин президенти Маҳмуд Аббос билан учрашди.\nБарак Обама сафарини Европа бўйлаб давом эттиради.


Улуғбек Бақоев ўзи тўғрисида тарқалган хабарларга изоҳ берди\n27 ноябрь, 2017, 15:31\nОлий лиганинг сўнгги турида “Бухоро” "Сўғдиёнага"га қарши баҳс олиб борди ва 1:0 ҳисобида мағлубиятга учратди. Ўйиндан сўнг мезбонлар устози Улуғбек Бақоев ўз фикрларини айтиб ўтди. Бу ҳақда клуб матбуот хизмати хабар бермоқда.\n- "Cўғдиёна" билан кечган ўйин ҳакида унчалик батафсил гапирмоқчи эмасман. Хаво совуганига қарамай йигитларимиз бўш келишмади ва бизга керакли ғалабани келтиришди. Шу йилги мавсум жуда қийин ва турли ходисаларга бой бўлди деб ҳисоблайман. Аввало 2017 йил чемпионатда муваффақиятли иштирок этдик деб айта оламан. "Бухоро" футбол жамоасини 2017 йил Ўзбекистон чемпионатида қатнашишини таъминлаган барча жамоа рахбарларига, мураббийлар штаби, жамоа ўйинчилари ва мухлисларига алоҳида рахмат дейман ва ўз минатдорчилигимни билдираман. Мен ўзим Бухорода туғилиб, ўсиб улғайиб, шу заминда футбол ўйнашни бошлаганман. Шунинг учун келгуси мавсумда жамоа таркибини кучайтириб яхши тайёргарликлар кўриб, бутун Бухоро ҳалқини 2018 йилда бунданда юқори натижалар билан ҳушнуд этишга астойдил ҳаракат қиламиз. Шуни айтиб ўтишим жоизки, мавсум охирлашига қараб бизнинг жамоа ва мен ҳақимда аниқ бўлмаган гаплар кўп бўляпти. Бунақа гапларга аниқ маълумот берилмасдан туриб, барча мухлислардан буларга ишонмасликларини сўраймиз. Аниқ янгиликлар ва маълумотларни “Бухоро” жамоаси расмий сайтида эълон қилишади. Шу тарзда биз тўғримизда аниқ малумотларга эга бўлишингиз мумкин. Барчага раҳмат, – дея фикрларини якунлади Улуғбек Бақоев.